ഓടിക്കൊണ്ടിരുന്ന വാഹനത്തിന് തീപ്പിടിച്ചു; ആളപായമില്ല\nACCIDENT • Apr 19, 2021\nആലപ്പുഴ : ആലപ്പുഴ ബൈപ്പാസിൽ ഓടിക്കൊണ്ടിരുന്ന വാഹനത്തിന് തീപിടിച്ചു. ആലപ്പുഴ സ്വദേശി ജിഷ്ണുവിന്റെ മാരുതി ഒമിനി വാനിനാണ് തീപിടിച്ചത്. കളർകോട് ഭാഗത്ത് നിന്ന് കൊമ്മാടിയിലേക്ക് വരുകയായിരുന്ന വാഹനം വിജയപാർക് പരിസരത്ത് എത്തിയപ്പോളായിരുന്നു സംഭവം.\nവാഹനത്തിൽ നിന്ന് പുകയും ശബ്ദവും ഉയരുന്നത് ശ്രദ്ധയിൽപ്പെട്ട ഡ്രൈവർ ജിഷ്ണു വാഹനം റോഡിന് വശത്തേക്കായി ഒതുക്കി ഇറങ്ങിയ ശേഷം തീ ആളിപടരുകയായിരുന്നു. തുടർന്ന് അഗ്നിശമന രക്ഷാ സേനാംഗങ്ങളെത്തി തീയണച്ചു. ഒപ്പം ബൈപ്പാസ് ബീക്കൺ പോലീസ് ഉദ്യോഗസ്ഥരും സ്ഥലത്തെത്തി സ്ഥിതിഗതികൾ വിലയിരുത്തി.\nവാഹനത്തിലെ ബാറ്ററിൽ നിന്നുണ്ടായ ഷോർട്ട് സർക്ക്യൂട്ടോ മറ്റോ ആവാം തീപിടുത്തത്തിന് കാരണമെന്നാണ് പ്രാഥമിക നിഗമനം. സംഭവത്തിൽ ഡ്രൈവറുടെ കൈയ്ക്ക് നിസാരപ്പൊള്ളലുണ്ട് എന്നതൊഴികെ മറ്റ് അപകടങ്ങളൊന്നുമില്ലെന്ന് അഗ്നിശമന സേനാംഗങ്ങൾ അറിയിച്ചു. സംഭവത്തെത്തുടർന്ന് ബൈപ്പാസിൽ ഏറെ നേരം ഗതാഗതം തടസ്സപ്പെട്ടു.


covid vaccine | വാക്‌സിൻ സ്വീകരിച്ചവരിൽ വൈറസ് എത്തിയത് 0.04 ശതമാനം പേർക്ക് മാത്രം; ഈ പ്രതീക്ഷയ്ക്കിടയിലും കല്ലുകടിയായി ഒരു മരുന്നിനുള്ള മൂന്ന് വില; കോവിഡ് വാക്‌സിൻ നയം മാറ്റം സംസ്ഥാനങ്ങൾക്ക് അധിക ബാധ്യതയാകും; സൗജന്യ വിതരണത്തിൽ വ്യക്തത വരുത്താതെ കേന്ദ്ര സർക്കാരും - MarunadanMalayalee.com\nApril 22, 202107:37 AM IST Permalink\nന്യൂഡൽഹി: കോവിഡ് വ്യാപനം രൂക്ഷമാകുമ്പോഴും വാക്‌സിനിൽ പ്രതീക്ഷ അർപ്പിച്ച് കേന്ദ്ര സര്ഡക്കാർ. ഇന്ത്യയിൽ ഉപയോഗിക്കുന്ന ഇരു വാക്‌സീനുകളും മികച്ച ഫലപ്രാപ്തി നൽകുന്നുവെന്ന് ആരോഗ്യമന്ത്രാലയം. വാക്‌സീൻ സ്വീകരിച്ചവരിൽ 0.04% ആളുകൾക്കേ നിലവിൽ കോവിഡ് സ്ഥിരീകരിച്ചിട്ടുള്ളൂ. എന്നാൽ വാക്‌സിനിലെ പുതിയ നയം ചർച്ചകൾക്ക് ഇടനൽകുന്നു. ഇത് കാരണം മൂന്ന് വില ഒരോ വാക്‌സിന് വരുമെന്നാണ് വിലയിരുത്തൽ.\nകോവീഷീൽഡ് വാക്‌സിൻ 11.6 കോടി പേർ സ്വീകരിച്ചു. ഇതിൽ 10.03 കോടി പേർ ആദ്യ ഡോസ് മാത്രമാണ് സ്വീകരിച്ചത്. ഇവരിൽ 17,145 പേർക്കു കുത്തിവയ്പിനുശേഷവും കോവിഡ് വന്നു (0.02%). രണ്ടു ഡോസും സ്വീകരിച്ച 1.57 കോടിയിൽ 5014 പേർക്കാണു കോവിഡ് വന്നത് (0.03 %). കോവാക്‌സിൻ 1.1 കോടി പേർ സ്വീകരിച്ചു. ഇതിൽ 93.56 ലക്ഷം പേർ ആദ്യ ഡോസ് മാത്രമാണു സ്വീകരിച്ചത്. ഇവരിൽ 4208 പേർക്ക് (0.04%) കുത്തിവയ്പിനുശേഷവും കോവിഡ് വന്നു.2ഡോസും സ്വീകരിച്ച 17.37 ലക്ഷം പേരിൽ 695 പേർക്കാണു (0.04%) കോവിഡ് വന്നത്. ഈ കണക്കുകൾ ആശ്വാസമാണെന്ന് കേന്ദ്ര സർക്കാർ വിലയിരുത്തുന്നു.\nഇതിനിടെയാന് വാക്‌സിൻ നയം മാറ്റം ചർച്ചയാകുന്നത്. സീറം ഇൻസ്റ്റിറ്റ്യൂട്ട് സംസ്ഥാന സർക്കാരുകൾക്കും സ്വകാര്യ ആശുപത്രികൾക്കുമുള്ള കോവിഷീൽഡ് വാക്‌സീന്റെ വില പ്രഖ്യാപിച്ചതോടെ ഫലത്തിൽ ഒരേ ഉൽപന്നത്തിനു മൂന്നു വില നിലവിൽ വരും. ഒരു രാജ്യം ഒരു വില എന്ന നയം നടപ്പിലാക്കിയ രാജ്യമാണ് ഇന്ത്യ. അതുകൊണ്ട് തന്നെ വാക്‌സിനിലെ മൂന്ന് വിലയിൽ ചർച്ച തുടരുകയാണ്.\nകേന്ദ്ര സർക്കാരിനു 150 രൂപയ്ക്കു വാക്‌സീൻ ലഭിക്കുമ്പോഴാണ് സംസ്ഥാന സർക്കാരുകൾ ഇരട്ടിയിലധികം വില നൽകേണ്ടിവരുന്നത്. എന്നാൽ, ഇപ്പോഴത്തെ കരാർ അവസാനിക്കുമ്പോൾ കേന്ദ്രവും 400 രൂപ നൽകേണ്ടിവരുമെന്നു സീറം ഇൻസ്റ്റിറ്റ്യൂട്ട് സിഇഒ അദാർ പൂനാവാല പറഞ്ഞിരുന്നു. എന്നാൽ കേന്ദ്ര സർക്കാരിനു 150 രൂപയ്ക്കു തന്നെയായിരിക്കും വാക്‌സീൻ ലഭിക്കുകയെന്നാണ് കേന്ദ്ര ആരോഗ്യ സെക്രട്ടറി രാജേഷ് ഭൂഷൺ പ്രതികരിച്ചത്.\nമെയ് 1 മുതൽ ആകെ ഉൽപാദനത്തിന്റെ പകുതി കേന്ദ്ര സർക്കാരിനും ബാക്കി സംസ്ഥാന സർക്കാരുകൾക്കും സ്വകാര്യ ആശുപത്രികൾക്കുമായി നൽകാനാണു ധാരണ. ഇതിൽ സംസ്ഥാനങ്ങൾക്കും സ്വകാര്യ ആശുപത്രികൾക്കുമുള്ള വാക്‌സീന്റെ വില നിശ്ചയിക്കാൻ കമ്പനികൾക്കു കേന്ദ്രം അനുമതി കൊടുത്തതിൽ വിമർശനം ശക്തമാണ്. ഇതിനൊപ്പം മറ്റൊരു സംശയവുമുണ്ട്. സംസ്ഥാനങ്ങൾ സൗജന്യമായി വാക്‌സിൻ വാങ്ങിച്ചില്ലെങ്കിൽ കേന്ദ്ര പൂളിൽ നിന്ന് ആവശ്യമുള്ളത് മുഴുവൻ കിട്ടുമോ എന്നതാണ് അത്. അങ്ങനെ എങ്കിൽ മിക്ക സംസ്ഥാനങ്ങളും വാക്‌സിൻ വാങ്ങാനും സാധ്യതയില്ല.\nനിലവിൽ 45 വയസ്സിനുള്ളവർക്ക് സർക്കാർ സംവിധാനങ്ങളിലൂടെ വാക്‌സിൻ സൗജന്യമായി കിട്ടുന്നു. 18 വയസ്സിന് മുകളിലുള്ളവർക്ക് മെയ് മുതൽ വാക്‌സിൻ എടുക്കാം. സർക്കാർ കേന്ദ്രങ്ങളിൽ ഇത്തരക്കാർക്കും വാക്‌സിൻ സൗജന്യമായിരിക്കുമോ എന്നത് വ്യക്തതയില്ല. പുതിയ നയ പ്രഖ്യാപനത്തിൽ കൃത്യമായ വിശദീകരണം കേന്ദ്രം നടത്താത്തതാണ് ഇതിന് കാരണം. ഇത് സംസ്ഥാന സർക്കാരുകളേയും ആശങ്കയിലാക്കും. 45 വയസ്സുവരെയുള്ളവർക്ക് മാത്രമേ കേന്ദ്രം സൗജന്യമായി വാക്‌സിൻ നൽകൂവെന്ന് വന്നാൽ അത് സംസ്ഥാനങ്ങൾക്ക് വൻ സാമ്പത്തിക ബാധ്യതയുമാകും.\n18 വയസ്സിനു മുകളിലുള്ളവർക്കായി മെയ് ഒന്നിന് ആരംഭിക്കുന്ന മൂന്നാം ഘട്ടത്തിൽ കമ്പനി നിശ്ചയിക്കുന്ന വിലയ്ക്കുള്ള വാക്‌സീൻ വാങ്ങേണ്ടി വരുമെന്നാണ് പൊതു വിലയിരുത്തൽ. അല്ലെങ്കിൽ ചെലവു സംസ്ഥാനങ്ങൾ വഹിക്കണം. മിക്ക സംസ്ഥാനങ്ങളും നേരത്തെ തന്നെ കോവിഡ് വാക്‌സിൻ സൗജന്യമായിരിക്കുമെന്ന് പ്രഖ്യാപിച്ചിരുന്നു. അതുകൊണ്ട് തന്നെ വാക്‌സിൻ സൗജന്യമായി കിട്ടുമെന്ന പ്രതീക്ഷയിലാണ് പൊതു ജനങ്ങൾ. കേരളവും ഇക്കാര്യം ആവർത്തിച്ച് വ്യക്തമാക്കിയിട്ടുണ്ട്.\nയുഎസിൽ 1500 രൂപയും റഷ്യയിലും ചൈനയിലും 750 രൂപയും വരെയാണു വിലയെന്ന വാദമാണു സീറം ഉന്നയിക്കുന്നത്. കേന്ദ്ര സർക്കാരിന്റെ വാക്‌സീൻ നയം നോട്ടുനിരോധനം പോലെയാണെന്നു കോൺഗ്രസ് നേതാവ് രാഹുൽ ഗാന്ധി വിമർശിച്ചു. ഒറ്റ വില വേണമെന്നു കോൺഗ്രസ് പ്രതികരിച്ചു.


Thahir KK: ഷൂട്ടിംഗ്\nഡയലോഗുകള് എല്ലാവരും അവസരത്തിന് ഒത്തു സ്വന്തമായി ഉണ്ടാക്കണം. അഭിനയിക്കുകയാവരുത് ഇത് നിങ്ങളുടെ ജീവിതം ആവണം. ക്യാമറ റെഡി, ആക്ഷന്..\nചിന്നു - ഉപ്പാ\nനിങ്ങള് - (പത്രത്തില് നിന്നും കണ്ണെടുക്കാതെ) എന്താടാ..\nചിന്നു - പേപ്പര് (മടിച്ചു മടിച്ച്) പരീക്ഷ പേപ്പര്..\nനിങ്ങള് പത്രം മടക്കി പേപ്പര് വാങ്ങുന്നു. സാവധാനം നിങ്ങളുടെ മുഖം ചുവക്കുന്നു.\nനിങ്ങള് - എന്താത് കണക്കിന് ഇരുപതില് മൂന്നോ. (ശബ്ദം ഉയര്‍ത്തി) എടി റംലാ നീ നിന്‍റെ മോളുടെ മാര്‍ക്ക് കണ്ടോ.\nറംല - ഞാന് കണ്ടു, എനിക്ക് വയ്യ ഇനി അവളെ പഠിപ്പിക്കാന്. കുറെ ആയില്ലേ ഞാന് തുടങ്ങിയിട്ട് അതെങ്ങനെയാ ഞാന് പഠിക്കാന് പറഞ്ഞാല് അവള് നിങ്ങളുടെ അടുത്തേക്ക് വരും എന്നിട്ട് രണ്ടാളും ഇരുന്ന് ടിവി കാണും.\nനിങ്ങള് ദേഷ്യത്തില് എണീറ്റ് ചിന്നുവിനെ സ്കൈല് കൊണ്ട് ചെറുതായി അടിക്കുന്നു.\nനിങ്ങള് - നിനക്ക് വയ്യെങ്കില് എനിക്കറിയാം അവളെ പഠിപ്പിക്കാന്. അല്ലെങ്കില് തന്നെ നിന്‍റെ തലയില് വല്ലതും ഉണ്ടായിരുന്നു എങ്കില് നീ പത്താം ക്ലാസ്സില് പഠിത്തം നിര്‍ത്തോ.\nറംല പിറുപിറുത്തു അടുക്കളയിലേക്ക് പോവുന്നു.\nനിങ്ങള് കൂടുതല് ശബ്ദം ഉയര്‍ത്തി ചിന്നുവിനോട്\nനിങ്ങള് - നിന്‍റെ കണക്ക് പുസ്തകം എടുക്ക് നിന്നെ പഠിപ്പിക്കാന് പറ്റോ എന്ന് ഞാന് ഒന്ന് നോക്കട്ടെ.\nനിങ്ങളുടെ ഭാവമാറ്റാം കണ്ടു ഭയചികിതയായി ചിമ്മു പുസ്തകം തേടി പോവുന്നു.\nകട്ട്, കട്ട്, കൊള്ളാം കൊള്ളാം, എല്ലാരും നന്നായി ചെയ്തു. എന്നാലും നമുക്കൊരു ടേക്ക് കൂടി എടുക്കാം. ഇപ്രാവശ്യം കുറച്ചു കൂടി ഹാപ്പി എന്ടിംഗ് ആയിക്കോട്ടെ.\nചെറിയൊരു മാറ്റാം വേണം മാര്‍ക്ക് കാണുമ്പോള് മുഖത്ത് വലിയ ഭാവമാറ്റാം വേണ്ട. പ്രതികരിക്കുന്നതിനു മുന്‍പ് ഒരു പ്രാവശ്യം സാവധാനം ഒരു ദീര്‍ഘശ്വാസം എടുക്കണം. ഹാപ്പി എന്ടിംഗ് മറക്കണ്ട.\nചിന്നുകുട്ടി ആ ക്ലാപ്ബോര്‍ഡ് ഒന്നു പിടിച്ചേ.. സീന് 1, ടേക്ക് 2, ക്യാമറ റെഡി, ആക്ഷന്..\nനിങ്ങള് പത്രം മടക്കി പേപ്പര് വാങ്ങുന്നു. കുറച്ചു സമയം നിങ്ങള് പേപ്പറില് തന്നെ നോക്കി ഇരിക്കുന്നു. മുഖത്ത് വലിയ ഭാവ വെത്യാസം ഒന്നുമില്ല.\nനിങ്ങള് - റംലാ നീ നമ്മുടെ ചിന്നുന്‍റെ മാര്‍ക്ക് കണ്ടോ. കണക്കിന് ഇരുപതില് മൂന്നേയ്.\nറംല - ഞാന് കണ്ടു, എനിക്ക് വയ്യ ഇനി അവളെ പഠിപ്പിക്കാന്. കുറെ ആയില്ലേ ഞാന് തുടങ്ങിയിട്ട് അതെങ്ങനെയാ ഞാന് പഠിക്കാന് പറഞ്ഞാല് അവള് നിങ്ങളുടെ അടുത്തേക്ക് വരും എന്നിട്ട് രണ്ടാളും ഇരുന്ന് ടിവി കാണും.\nനിങ്ങള് - നീ ഇനി ഇവളെ പഠിപ്പിക്കണ്ട, ആ രാധേടെ മോളില്ലേ.. എന്താ അതിന്‍റെ പേര്..\nറംല - മീനുകുട്ടി.\nനിങ്ങള് - ആ അതന്നെ മീനുകുട്ടി, അവളെ നമുക്കിങ്ങു വാങ്ങാം, അവളാണെങ്കില് പഠിക്കാന് നല്ല ഇഷ്ടമുള്ള കുട്ടിയാത്രേ.. നിനക്കിഷ്ടല്ലേ മീനുകുട്ടിയേ.. ഇവളെ പഠിപ്പിക്കാന് രാധയോട് പറയാം.\nറംല - നല്ലതൊക്കെ തന്നെ.. എന്നാലും നമ്മുടെ ചിന്നു നമ്മളില്ലാതെ..\nചിന്നു - മീനുകുട്ടി ഒന്നും വേണ്ട, ഉമ്മ എന്നെ പഠിപ്പിച്ചാല് മതി, ഇനി ഞാന് പഠിക്കും, എന്തായാലും പഠിക്കും. ഉമ്മാ ഉപ്പാനോടു പറ ഉമ്മാ മീനുകുട്ടി വേണ്ട ഉമ്മാ, ഞാന് ഉപ്പാന്‍റെ പോന്നല്ലേ..\nറംല - ഉപ്പാന്‍റെ പോന്നെക്കെ തന്നെ.. എന്നാലും പഠിച്ചില്ലെങ്കില് ഉപ്പാക്ക്.. എനിക്കറിയില്ല നീ തന്നെ ചോദിച്ചു നോക്ക്.\nചിന്നു - ഉപ്പാ, എന്‍റെ ഉപ്പച്ചിയല്ലേ.. ഞാന് ഉപ്പാന്‍റെ പോന്നല്ലേ.. മീനുകുട്ടി വേണ്ട ഉപ്പാ.. ഞാന് ഇനി ഉമ്മ വിളിക്കുമ്പോള് ടിവി കാണാന് പോവില്ല. അടുത്ത പരീക്ഷയില് ഫുള് മാര്‍ക്കും കിട്ടും ഉപ്പാ. പ്ലീസ് ഉപ്പാ.\nനിങ്ങള് - (ചിന്നുവിനെ ചേര്‍ത്ത് പിടിച്ചു കൊണ്ട്) ചിന്നു പഠിക്കുന്നില്ല എങ്കില് പിന്നെ നീ ഉപ്പാന്‍റെ പൊന്ന് ഒന്നും ആവില്ല.. ഇനി ഇങ്ങനെ ഉണ്ടാവരുത്..\nചിന്നു കണ്ണുനീര് തുടച്ചു കൊണ്ട് തലകുലുക്കി പുഞ്ചിരിക്കുന്നു. നിങ്ങള് റംലയേ നോക്കി കണ്ണിറുക്കുന്നു. നിങ്ങളും റംലയും മന്ദഹസിക്കുന്നു.\nകട്ട്, കട്ട്, കൊള്ളാം, ഇതാ ഒന്ന് കൂടി നന്നായത്. പായ്ക്ക്അപ്പ്. ബൈ റംല, ബൈ ചിന്നു.\nനിങ്ങള് ഇരിക്കു, നമുക്ക് കുറച്ചു നേരം ഈ ഷോട്ടുകളെ കുറിച്ച് ചര്‍ച്ചചെയ്യാം.\nഎന്തായിരുന്നു ആദ്യത്തെ ഷോട്ടിന്റെ പ്രശ്നം.\nചിന്നു വേണ്ടത് പോലെ പഠിച്ചില്ല എന്നതാണോ അതോ\nറംല വേണ്ടത് പോലെ പഠിപ്പിച്ചില്ല എന്നതാണോ അതോ\nനിങ്ങള് അനാവശ്യമായി പ്രതികരിച്ചത് ആണോ.\nആരാണ് സത്യത്തില് ഇവിടെ കുറഞ്ഞ മാര്‍ക്ക് വാങ്ങിയത്.\nഅവളെ പഠിപ്പിച്ച റംല ആണോ അതോ..\nഅവരുടെ രണ്ടു പേരുടെയും മനസ്സിന് മുറിവേല്‍പ്പിച്ച നിങ്ങള് ആണോ.\nഎന്തായിരുന്നു രണ്ടാമത്തെ ഷോട്ട് ആദ്യത്തിനെക്കള് നന്നാവാന് കാരണം. ഈ ഷോട്ട് ഹാപ്പിഎന്ടിംഗ് ആക്കണം എന്നുള്ളത് കൊണ്ട് നിങ്ങള് ദേഷ്യം പുറത്തു കാണിച്ചില്ല.\nനിങ്ങളുടെ ആ ദീര്‍ഘശ്വാസം ആണ് കാര്യങ്ങള് മാറ്റി മറിച്ചത്. ആ ദീര്‍ഘശ്വാസം വിടുമ്പോള് നിങ്ങളുടെ മനസ്സില് നിങ്ങള് ഒരു പാടു കണക്ക് കൂട്ടലുകള് നടത്തുന്നുണ്ടായിരുന്നു. എന്തെല്ലാം പറയാം എന്തെല്ലാം പറയരുത് എന്ന്. ഫലമോ ചിന്നുവിന് അടികിട്ടിയതിനെക്കാള് നന്നായി മനസ്സില് ആയി അടികിട്ടാതെ തന്നെ.\nനിങ്ങള്‍ക്ക് നിങ്ങളുടെ ഭാര്യയുടെയും മകളുടെയും മുന്നില് ഇപ്പോള് ഉള്ള സ്ഥാനം എന്താ എന്ന് നിങ്ങള്‍ക്ക് അറിയോ, പത്തര മാറ്റാണ്.. എന്‍റെ ഉപ്പച്ചിയല്ലേ.. എന്ന ആ വിളിയില്ലേ, അത് സോപ്പ് അല്ല. അതവളുടെ മനസ്സാണ്, അവളുടെ സ്നേഹമാണ്.\nസ്റ്റീഫന് കോവേ എന്ന അമേരിക്കന് എഴുത്തുകാരന് അഭിപ്രായപ്പെടുന്നത് നമ്മുടെ ജീവിതത്തില് നമുക്ക് നിയന്ത്രണമില്ലാത്ത 10% കാര്യങ്ങള്‍ക്ക് നേരെ നമ്മള് പ്രതികരിക്കുന്ന 90% പ്രവര്‍ത്തികള് കൂടി ചേര്‍ന്നതാണ് നമ്മുടെ ജീവിതം എന്ന്.\nചുരുക്കി പറഞ്ഞാല് നമ്മുടെ ജീവിതത്തിന്റെ 90% സന്തോഷവും നമ്മുടെ കൈകളില് ആണ്, അത് കുളമാക്കാനും, മനോഹരമാക്കാനും നമ്മുക്ക് സാധിക്കും, നമുക്കേ സാധിക്കൂ!!.\nഅത്രയ്ക്ക് ഒന്നും (90%) അംഗീകരിക്കാന് വയ്യെങ്കിലും നമ്മുടെ ജീവിതം ഇങ്ങനെ ഒക്കെ ആവുന്നത് മുക്കാല് പങ്കും കാരണം നമുക്ക് നന്നായി പ്രതികരിക്കാന് അറിയാത്തതാണ് എന്ന് എനിക്ക് തോന്നുന്നു. നമ്മള് പറ്റിപ്പോയ തെറ്റിന്‍റെ പിന്നാലെയാണ്, ഇനി ഉണ്ടാവാതെ ഇരിക്കാന് ഭൂതകാലത്തില് കിടക്കുന്നതിനെ വര്‍ത്തമാനത്തിലേക്ക് കൊണ്ടു വരാന് നമ്മള് ശഠിക്കുന്നു.\nവിമാനം ആറു മണിക്കൂര് ലേറ്റ് ആണ്, നമ്മള് വിമാനത്താവളത്തില് സമരം ചെയ്യുന്നു, എയര് ഹോസ്റ്റ്സ്സിനെ പുലഭ്യം പറയുന്നു, അവര്‍ക്ക് ഇതിലെന്തു പങ്ക്. പാവം നമുക്ക് വിളബി നമ്മുടെ എച്ചില് എടുക്കുക മാത്രമേ അവരുടെ ജോലിയുള്ളൂ, വിമാനം വൈകുക പോയിട്ട് പറന്നില്ലെങ്കില് പോലും അവര്‍ക്ക് ഒന്നും ചെയ്യാന് പറ്റില്ല. ഉടനെ എയര്‍ഹോസ്റ്റ്സ്സിനെ വിട്ട് നമ്മള് പൈലറ്റിനെ വളഞ്ഞു സമരം ചെയ്യുന്നു, 'ശല്യങ്ങള്..' എന്ന് മനസ്സില് വിചാരിച്ചു അയാള് അങ്ങ് നിന്ന് തരുന്നു. എയര്‍ലൈന് കമ്പനി പോലും അവരെ തൊടാന് ധൈര്യം കാട്ടില്ല പിന്നല്ലേ ആരെന്കിലും തിരിഞ്ഞു നിന്നാല് ഓടാന് റെഡിയായി നില്‍കുന്ന നമ്മള്.!\nഇതിനര്‍ത്ഥം പ്രതികരിക്കരുത് എന്നാണ് ഞാന് പറയുന്നത് എന്നല്ല. നമ്മള് മുന്നും പിന്നും നോക്കാതെ പ്രതികരിക്കുന്നു. പ്രതികരിക്കപെടേണ്ടവന് ശക്തന് ആണെങ്കില് അവനെ കണ്ടില്ലെന്നു നടിക്കുന്നു ഇല്ലെങ്കില് അവനു പകരം ദുര്‍ബലനായ മറ്റൊരുവന് എതിരെ പ്രതികരിക്കുന്നു. ജയലളിതയോടുള്ള ദേഷ്യം തീര്‍ക്കാന് നമ്മുടെ പാടത്തു വരുന്ന സെല്‍വനെ പൂശുന്നു. ചിന്നുവിന്‍റെ മാര്‍ക്ക് കുറഞ്ഞതിന് റംലക്ക് നേരെ, അങ്ങാടിയില് തോറ്റാല്..\nസമൂഹത്തില് ഉള്ള പ്രതികരണം അവിടെ നില്‍ക്കട്ടെ, അതില്‍നിന്നും നമുക്ക് അറിഞ്ഞോ അറിയാതേയോ മാറിനില്‍ക്കാന് ആവില്ല, ജയലളിതയുടെ കോലംകത്തിക്കാന് ഞാന് കൂടിയിട്ടില്ലേ എന്ന് നിലവിളിച്ചാല് ഒന്നും തമിഴന്‍റെ കൈയ്യില് കിട്ടിയാല് അവന്‍റെ 'ധര്‍മ്മ അടി'യില് നിന്നും അവന് നമ്മെ ഒഴിവാക്കില്ല.\nനമുക്ക് നമ്മുടെ ജീവിതത്തിലേ പ്രതികരണം ഒന്നു കൂടി നിയന്ത്രിക്കാം. നമ്മെ സ്നേഹിക്കുന്ന, നമ്മില് വിശ്വസിക്കുന്ന, നമ്മെ ആശ്രയിക്കുന്ന ഒരു പാട് മനസ്സുകളെ നമ്മുടെ കണ്ണും മൂക്കും ഇല്ലാത്ത പ്രതികരണം പോറല് എല്പ്പിക്കുകയോ, തകര്‍ക്കുകയോ ചെയ്യുന്നുണ്ട് എന്ന് നമ്മള് ഓര്‍ക്കുക.\nഅങ്ങാടിയില് തോറ്റാല് ഒന്നുകില് അത് അങ്ങാടിയില് തന്നെ തീര്‍ക്കുക ഇല്ലെങ്കില് അടുത്ത തവണ തോല്‍ക്കാതെ ഇരിക്കാന് ഉള്ള പണി എന്താണെന്ന് നോക്കുക. ആ ദേഷ്യം സ്വരൂപിച്ചു വെച്ച് മറ്റുള്ളവരുടെ നേരെ അനാവശ്യമായി പ്രതികരിച്ചു തീര്‍ക്കാതിരിക്കുക. പ്രത്യേകിച്ചും (വീട്ടിലുള്ള) സ്ത്രീകളുടെ നേരെ. സ്ത്രീ അവള് എത്ര ശക്ത ആയാലും ഒരിക്കലും പുരുഷനു തുല്യ ആവില്ലെന്ന് അറിയുക. ശക്തമായ പ്രതികരണങ്ങള് ശക്തര്‍ക്ക് നേരെ തിരിക്കുക.\nഎല്ലാ ഷോട്ടും ഹാപ്പി എന്ടിംഗ് ആക്കാന് ആദ്യം ചെയ്യേണ്ടത് ബോധപൂര്‍വം ഒരു ദീര്‍ഘശ്വാസം എടുക്കല് ആണ്. നിങ്ങളുടെ തലച്ചോറില് അതിനുള്ളില് തന്നെ ഒരായിരം കണക്കുകള് കൂട്ടപ്പെടും, എന്തു പറയാം, എന്തു പറയരുത്, എന്ന് ഒരു ചിന്ത ഉണ്ടായാല് മാത്രം വായ തുറക്കുക. രണ്ടാമതായി കൂടുതല് നന്നായി പ്രതികരിക്കാന് ദേഷ്യപെടാതെയും കഴിയും എന്നോര്‍ക്കുക.\nമറക്കണ്ട.. നിങ്ങളുടെ ജീവിതത്തിലെ ഏറ്റവും ചുരുങ്ങിയത് 75% സന്തോഷത്തിന്‍റെയും താക്കോല് നിങ്ങളുടെ കയ്യില് തന്നെ ആണ്.! നിങ്ങളുടെ ജീവിതത്തില് എല്ലാം ഹാപ്പി എന്ടിംഗ് ആവട്ടെ എന്ന ആശംസകളോടെ..\nPosted by Thahir at 3:19:00 PM\nസൈനുദ്ധീന് ഖുറൈഷി January 25, 2012 at 6:02 PM\nഇനിയും നന്നായി എഴുതാനാവും. ശ്രമിക്കുക.\nThahir January 28, 2012 at 9:57 AM\nഎന്‍റെ പ്രിയപ്പെട്ട എഴുത്തുകാരാ.\nതാങ്കളുടെ രജന ശൈലി എനിക്കേറ്റവും പ്രിയപ്പെട്ടതാണ്.\nഎഴുത്ത് എനിക്ക് പറ്റിയ പണിയാണോ എന്ന് എനിക്ക് വലിയ ഉറപ്പില്ല.\nപക്ഷെ ഇത്തരം കാര്യങ്ങള് മറ്റുള്ളവരോട് ഞാന് ഒരുപാട് പങ്കുവെക്കാറുണ്ട്. അത് ബ്ലോഗിലൂടെ ആയാല് കൂടുതല്‍പേര് അറിയും എന്ന തോന്നല് ആണ് എഴുതാന് എന്നെ പ്രേരിപ്പിക്കുന്നത്.\nതാങ്കളെ പോലുള്ളവര് വായിച്ച് കമന്റ് ചെയ്യുന്നത് തന്നെ വലിയൊരു ബൂസ്റ്റ് ആണ്. നന്ദി, നന്നാക്കാന് ശ്രമിക്കാം.\ns.ahmed January 26, 2012 at 9:15 AM\nGood article. I have personally witnessed one of these scenes where the Air Arabia landed at Cochin instead of Calicut (afterascary aborted landing) owing to Fog (this was sometime after mangalore crash). Passengers disembarked at Cochin and had to wait for few hours till fog cleared and were shouting at the flight representative all the while. I am sure if I introspect there would be many scenes where I myself isaculprit and hope I will review and mend.\nFollowing is the link toaspeach (I was having the book forawhile and had only read the summary on the cover while I bought)which I accidently heard then reminded me of the book I had. It isagood one and is in similar lines to the essence of your topic.\nhttp://www.dawavoice.com/component/k2/item/2099-makkalum_mathapithaakkalum.html (the site belongs to the MANY factions we have and please dont feel that I am trying to endorse the faction by pasting the link, I personally like to take what is best and what is felt right irrespective of the factions).\nShamim (earlier I had queried about Kindle, :) yet to buy it)\nyes eniyum ezhuthuu.. ente koottukarile chilarku njan upadhshikkarulla karyanglil chilathanu ethilupeduthiyirikkunnath. valare nallath eni ethinte copy koduthal madhiyallo..\nഗോപകുമാര്.പി.ബി ! January 29, 2012 at 9:03 PM\nഇതും കൊള്ളാം. ഞാനിത് നേരത്തേ വായിക്കേണ്ടതായിരുന്നു.\nBABZ April 12, 2012 at 11:35 AM\nനല്ല വിശദീകരണം, Thanks !\nJoselet Joseph June 19, 2012 at 8:56 AM\nഈ ഗ്രൂപ്പില് ചേര്‍ന്നാല് തങ്ങളുടെ ബ്ലോഗിലേയ്ക്ക് കൂടുതല് വായനക്കാരെ എത്തിക്കാന് സാധിച്ചേക്കും. താല്പര്യമെന്കില് ഒരു രിഖ്‌ക്വസ്റ്റ് അയച്ചോളൂ https://www.facebook.com/groups/malayalamblogers/\nപ്രവീണ് ശേഖര് June 19, 2012 at 9:18 AM\nഹായ്..താഹിര് .."മ " ഗ്രൂപ്പില് ജോസ്സ് നല്‍കിയ ലിങ്കില് കൂടെയാണ് ഇവിടെ ആദ്യമായി ഇപ്പോള് എത്തിയത്.\nനല്ല അവതരണ ശൈലിയിലൂടെ പറയാനുള്ള കാര്യം വായനക്കാരെ ഒട്ടും ബോറടിപ്പിക്കാതെ തന്നെ പറഞ്ഞിരിക്കുന്നു. മുന്നും പിന്നും നോക്കാതെയുള്ള പ്രതികരണം നല്ലതല്ല എന്ന് പറയുന്നതോടൊപ്പം എങ്ങനെ പ്രതികരിക്കണം എന്നതിനെ കുറിച്ചുള്ള ഉദാഹരണസഹിതമുള്ള വിവരണങ്ങള് വളരെ പ്രശംസനീയം തന്നെ. വായനക്കാരന് വെറുതെ വായിച്ചു പോകാനുള്ള ഒരു സ്ഥലമല്ല ബ്ലോഗ് എന്നും കൂടി ഓര്‍മിപ്പിക്കുന്ന രീതിയില് നല്ല ചിന്താ ശകലങ്ങള് പങ്കു വച്ചതിനെ അഭിനന്ദിക്കാതെ വയ്യ.\nവേണുഗോപാല് June 19, 2012 at 9:22 AM\nഇവിടെ ആദ്യമാണ്. എഴുത്ത് ഇഷ്ട്ടപെട്ടു. കൂടെ കൂടിയിട്ടുണ്ട്. ഇനിയും വരാം\nആശംസകള് ..... (ജോസ് പറഞ്ഞ പോലെ മ ഗ്രൂപ്പിലേക്ക് ഒരു റിക്വസ്റ്റ് അയക്കൂ. രചനകള് കൂടുതല് വായനക്കാരിലേക്ക് എത്തിക്കൂ )\nകമന്റ് വേര്‍ഡ് വേരിഫിക്കെഷന് ഒഴിവാക്കുക !!!\nJefu Jailaf June 19, 2012 at 10:18 AM\nബോറടിപ്പിക്കാത്തെ ഒരു coporate training session .. വളരെ നല്ല രീത്യില് അവതരിപ്പിച്ചു. അഭിനന്ദനങ്ങള്..\nപൈമ June 19, 2012 at 10:30 AM\nഈ പോസ്റ്റുകളില് മുഴുവന് സത്യമേ ഉള്ളൂ എന്ന് പറയാന് വയ്യ\nപക്ഷെ മുഴുവന് പോസ്റ്റുകളിലും സത്യം ഉണ്ട് എന്ന് പറയാതെ വയ്യ.\nനല്ല സ്റ്റാറ്റസ് ...\nജോസ് ആണ് വഴി കാണിച്ചത് ..എഴുതിഷ്ടപെട്ടു ..\nവെള്ളിക്കുളങ്ങരക്കാരന് June 19, 2012 at 10:50 AM\nതാങ്കള് പറഞ്ഞ പോലെ ദീര്‍ഘശ്വാസം എടുക്കാന് ശ്രമിക്കാം ...നന്നായിരിക്കുന്നു.\nഷാജു അത്താണിക്കല് June 19, 2012 at 10:54 AM\nനല്ലൊരു വിവരണം, തുടരുക ഈ എഴുത്തുകൾ\nഅറിവ് പകരുന്ന ഒരു എഴുത്ത്.... ആശംസകള് ഇക്ക..... ടൈം കിട്ടിയാല് ഇത് ഒന്ന് നോക്കുക.... http://vigworldofmystery.blogspot.co.uk/\nGopu Muralidharan June 19, 2012 at 12:16 PM\nനല്ല എഴുത്ത് , പക്വമായ പ്രതികരണങ്ങള് ആണ് വേണ്ടത് എന്ന് മനോഹരമായി പറഞ്ഞു തരുന്ന എഴുത്ത് .(ജോസെലെറ്റ് എം ജോസഫ് ആണ് വഴികാട്ടിയത് ).\nതാഹിർ, വളരെ നല്ല ഒരു ബ്ലോഗും , നല്ല ശൈലിയും...\nവായിച്കിട്ടുഌഅതിൽ വച്ച് നല്ല ഒരു ബ്ലോഗിനു എല്ലാവിധ ഭാവുകങ്ങളും....\nഇതുപോലുള്ള , പോസറ്റീവ് എനർജി നിറയ്ക്കുന്ന പോസ്റ്റുകളെഴുതണമെന്ന് കുറച്ചായി ആഗ്രഹിച്ചിട്ട്. പക്ഷേ ഒന്നും നടന്നില്ല.\nറോസാപ്പൂക്കള് June 19, 2012 at 2:59 PM\nഇതിലേക്ക് വഴി കാണിച്ച ജോസ്‌ലെറ്റിന് നന്ദി\nsulfikar June 20, 2012 at 12:55 AM\nനന്നായി പറഞ്ഞു. രണ്ടു സീനും തുടര് അവതരണവും. ഭാവുകങ്ങള്.\nVp Ahmed July 1, 2012 at 5:05 AM\nഈ പോസ്റ്റ് വളരെ ഇഷ്ടായി. അഭിനന്ദനങ്ങള് ,നല്ല എഴുത്തിന്.\nനമ്മുടെ ജീവിതം ഇങ്ങനെ ഒക്കെ ആവുന്നത് മുക്കാല് പങ്കും കാരണം നമുക്ക് നന്നായി പ്രതികരിക്കാന് അറിയാത്തതാണ് എന്ന് എനിക്ക് തോന്നുന്നു. നമ്മള് പറ്റിപ്പോയ തെറ്റിന്‍റെ പിന്നാലെയാണ്, ഇനി ഉണ്ടാവാതെ ഇരിക്കാന് ഭൂതകാലത്തില് കിടക്കുന്നതിനെ വര്‍ത്തമാനത്തിലേക്ക് കൊണ്ടു വരാന് നമ്മള് ശഠിക്കുന്നു. താങ്കളുടെ മിക്കവാറും പോസ്റ്റുകള് വളരെ ചിന്തിക്കാനുള്ള വക നല്‍കുന്നതാകുന്നു ...നന്ദി


സ്വർണക്കടത്തിനെ കുറിച്ച് വിവരം നൽകിയവർക്ക് ഈ വർഷം ലഭിച്ചത് 19.89 ലക്ഷം; ഒരു കിലോ സ്വർണം പിടിച്ചാൽ ലഭിക്കുക ഒന്നര ലക്ഷം !\nസ്വർണക്കടത്തിനെ കുറിച്ച് വിവരം നൽകുന്ന ഇൻഫോമർമാർക്ക് ഈ വർഷം മാത്രം ലഭിച്ചത് 19.89 ലക്ഷം രൂപ. ഒരു കിലോ സ്വർണം പിടിച്ചാൽ ഇതെ കുറിച്ച് വിവരം നൽകി ഇൻഫോർമർക്ക് ലഭിക്കുക ഒന്നര ലക്ഷമാണ്.\n30 പേർക്കായാണ് ഈ തുക ലഭിച്ചിരിക്കുന്നത്. കഴിഞ്ഞ വർഷം 19 ലക്ഷം രൂപയാണ് ഈ ഇനത്തിൽ വിതരണം ചെയ്തതെന്ന് കസ്റ്റംസ് കമ്മീഷണർ സുമിത് കുമാർ പറഞ്ഞു. ഒരു കിലോ സ്വർണം പിടിക്കുമ്പോൾ ലഭിക്കുന്ന ഒന്നര ലക്ഷം രൂപയുടെ 50 ശതമാനം അഡ്വാൻസ് റിവാർഡായി ലഭിക്കും.\nRead Also : തിരുവനന്തപുരം വിമാനത്താവളത്തിലെ സ്വർണക്കടത്ത് കേസ് പ്രതികൾ വീണ്ടും അറസ്റ്റിൽ\nഅതേസമയം, സ്വർണ വില റോക്കറ്റ് പോലെ കുതിക്കുന്നതിനിടയിൽ സ്വർണക്കടത്ത് സംസ്ഥാനത്ത് വ്യാപകമാകുകയാണ്. രാജ്യത്തേക്ക് കടത്തുന്ന സ്വർണത്തിന്റെ 40 ശതമാനത്തോളം കേരളത്തിലേക്കാണ് എത്തുന്നതെന്ന് കസ്റ്റംസ് കമ്മീഷ്ണർ വ്യക്തമാക്കി. കണക്കുകൾ പ്രകാരം 2019 സെപ്തംബർ വരെ പിടിച്ചെടുത്തത് 43.28 കോടി രൂപ മൂല്യം വരുന്ന സ്വർണമാണ്. 150.479 കിലോ സ്വർണമാണ് കസ്റ്റംസ് പിടിച്ചെടുത്തത്. കഴിഞ്ഞ വർഷം സെപ്തംബർ വരെ പിടിച്ചെടുത്തത് 101.209 കിലോഗ്രാം സ്വർണമായിരുന്നു.\nസ്വർണക്കടത്ത് തടയാൻ കൊച്ചി കേന്ദ്രീകരിച്ച് 300 അംഗ സംഘം പ്രവർത്തനം ആരംഭിച്ചിട്ടുണ്ട്. കള്ളക്കടത്ത് സ്വർണം ആഭരണങ്ങളാക്കി മാറ്റുന്നതും സംശയാസ്പദമായി വ്യാജരേഖകൾ ഉപയോഗിച്ചുള്ള വിൽപ്പനയുടെ വിവരങ്ങളും സംഘം ശേഖരിക്കും. റെയിൽവേ സ്റ്റേഷനുകൾ, ബസ് സ്റ്റാന്റുകൾ എന്നിവിടങ്ങളിൽ പരിശോധനയ്ക്ക് പ്രത്യേക ഗ്രൂപ്പുകളെയും ഒരേസമയം വീടുകളിൽ പരിശോധനയ്ക്കായി പ്രത്യേക ടീമുകളെയും ചുമതലപ്പെടുത്തിയിട്ടുണ്ട്.


22 April, 2020 11:52:04 AM\nമുംബൈ: ഇന്ത്യൻ ഡിജിറ്റൽ വിപണിയിൽ മുകേഷ് അംബാനിയുടെ റിലയൻസ് ജിയോയുമായി ഏറ്റവും വലിയ സോഷ്യൽ നെറ്റ്വർക്കിങ് സൈറ്റായ ഫേസ്ബുക്ക് കൈകോര്‍ക്കുന്നു. റിലയന്‍സ് ജിയോയുടെ 5.7 ബില്യൺ ഡോളർ അഥവാ 43,574 കോടി രൂപയുടെ ഓഹരി അമേരിക്കൻ വമ്പൻമാരായ ഫേസ്ബുക്ക് വാങ്ങി. ഫേസ്ബുക്ക് ബുധനാഴ്ച അറിയിച്ചതാണ് ഇക്കാര്യം.\nഫേസ്ബുക്കിനെ ജിയോ പ്ലാറ്റ്ഫോം ലിമിറ്റഡിലെ ഏറ്റവും വലിയ ന്യൂനപക്ഷ ഓഹരി ഉടമയാക്കിമാറ്റുന്നതാണ് ഈ ഇടപാട്. ഇത് അതിവേഗം വളരുന്ന ഇന്ത്യൻ ഡിജിറ്റൽ വിപണിയിൽ ഫേസ്ബുക്കിന് കൂടുതൽ കരുത്തേകുമെന്ന് വിലയിരുത്തുന്നു. കൂടാതെ എണ്ണവിപണിയിലും ടെലികോം മേഖലയിലുമുണ്ടാകുന്ന നഷ്ടം ഗണ്യമായി കുറയ്ക്കാൻ പുതിയ ഇടപാടിലൂടെ റിലയൻസിന് സാധിക്കും.\nഈ നിക്ഷേപം ഇന്ത്യയോടുള്ള ഞങ്ങളുടെ പ്രതിബദ്ധതയാണെന്നും രാജ്യത്ത് ജിയോ കൊണ്ടുവന്ന ഡിജിറ്റൽ വിപ്ലവം ആവേശകരമാണെന്നും ഫേസ്ബുക്ക് പറയുന്നു. "നാല് വർഷത്തിനുള്ളിൽ 388 ദശലക്ഷത്തിലധികം ആളുകളെ ഓൺലൈനിലേക്ക് ജിയോ കൊണ്ടുവന്നിട്ടുണ്ട്, ഇത് നൂതനമായ പുതിയ സംരംഭങ്ങളുടെ സൃഷ്ടിക്ക് കരുത്തേകുന്നു ഒപ്പം പുതിയ മാർഗങ്ങളിലൂടെ ആളുകളെ ബന്ധിപ്പിക്കുകയും ചെയ്യുന്നു. ഇന്ത്യയിൽ ഇനിയും കൂടുതൽ ആളുകളെ ജിയോയുമായി ബന്ധിപ്പിക്കാൻ ഞങ്ങൾ പ്രതിജ്ഞാബദ്ധരാണ്." - ഫേസ്ബുക്ക് പ്രസ്താവനയിൽ പറഞ്ഞു.


വെള്ളാപ്പള്ളിയുടെ ബി ടീമായി പ്രവര്‍ത്തിച്ചവര് ഇപ്പോഴും പാര്‍ട്ടിയില് ; ഷാനിമോളുടെ തോല്‍വിയില് കെവി തോമസ് റിപ്പോര്‍ട്ടിനെ തള്ളി അഡ്വ. സി വി തോമസ് | Gramajyothi News\nവെള്ളാപ്പള്ളിയുടെ ബി ടീമായി പ്രവര്‍ത്തിച്ചവര് ഇപ്പോഴും പാര്‍ട്ടിയില് ; ഷാനിമോളുടെ തോല്‍വിയില് കെവി തോമസ് റിപ്പോര്‍ട്ടിനെ തള്ളി അഡ്വ. സി വി തോമസ്\nJuly 4, 2019 1:43 pm Published by : സ്വന്തം ലേഖകൻ\nആലപ്പുഴ : ആലപ്പുഴ ലോക്‌സഭ മണ്ഡലത്തിലെ യുഡിഎഫ് സ്ഥാനാര്‍ത്ഥി ഷാനിമോള് ഉസ്മാന്റെ തോല്‍വിയില് കെപിസിസി സമിതിയുടെ കണ്ടെത്തലിനെ തള്ളി പ്രാദേശിക കോണ്‍ഗ്രസ് നേതൃത്വം. ഷാനിമോളുടെ പരാജയത്തിന്റെ ഉത്തരവാദികളെ സംരക്ഷിക്കുന്ന നിലപാടാണ് കെ വി തോമസ് അന്വേഷണകമീഷന് റിപ്പോര്‍ട്ടെന്ന് കോണ്‍ഗ്രസ് ചേര്‍ത്തലബ്ലോക്ക് കമ്മിറ്റി മുന് പ്രസിഡന്റ് അഡ്വ. സി വി തോമസ് പറഞ്ഞു.\nതെരഞ്ഞെടുപ്പില് വെള്ളാപ്പള്ളി നടേശന്റെ ബി ടീമായി പ്രവര്‍ത്തിച്ചവര് പാര്‍ട്ടിയില് ഇപ്പോഴും ഉണ്ട്. ഷാനിമോളുടെ തോല്‍വിയില് ബോക്ക് കമ്മിറ്റികളെ ബലിയാടാക്കിയെന്നും സിവി തോമസ് ആരോപിച്ചു.\nതെരഞ്ഞെടുപ്പ് പ്രചാരണരംഗത്ത് ഡിസിസി വീഴ്ച വരുത്തിയെന്നാണ് ലോക്‌സഭ തെരഞ്ഞെടുപ്പില് ആലപ്പുഴ മണ്ഡലത്തിലേറ്റ തോല്‍വിയെക്കുറിച്ച് പഠിക്കാന് കോണ്‍ഗ്രസ് നിയോഗിച്ച കെ വി തോമസിന്റെ നേതൃത്വത്തിലുള്ള മൂന്നംഗം സമിതിയുടെ റിപ്പോര്‍ട്ടില് വ്യക്തമാക്കിയത്. ഡിസിസി നേതൃത്വം നിര്‍ജീവമായിരുന്നു. ഭൂരിപക്ഷം കുറഞ്ഞുപോയ നിയമസഭ മണ്ഡലങ്ങളില് നേതൃമാറ്റം വേണമെന്ന് റിപ്പോര്‍ട്ടില് പറയുന്നു.\nപ്രചാരണ വേളയില് സ്ഥാനാര്‍ത്ഥി ഭൂരിഭാഗം സമയവും ഒറ്റയ്ക്കായിരുന്നുവെന്നും മുതിര്‍ന്ന നേതാക്കള് സജീവമായില്ലെന്നും റിപ്പോര്‍ട്ടില് വ്യക്തമാക്കിയിരുന്നു. തോമസ് കമ്മീഷന് റിപ്പോര്‍ട്ടിന്റെ അടിസ്ഥാനത്തില് നാല് കോണ്‍ഗ്രസ് ബ്ലോക്ക് കമ്മിറ്റികള് കെപിസിസി പ്രസിഡന്റ് പിരിച്ചുവിട്ടിരുന്നു. ചേര്‍ത്തല, വയലാര്, കായംകുളം നോര്‍ത്ത്, കായംകുളം സൗത്ത് ബ്ലോക്ക് കമ്മിറ്റികളാണ് പിരിച്ചുവിട്ടത്.


ആര്‍ബിഐ വായ്പാ നയം പ്രഖ്യാപിച്ചു – Pradeepam\nApril 8, 2022 April 8, 2022 Pradeepam OnlineLeaveaComment on ആര്‍ബിഐ വായ്പാ നയം പ്രഖ്യാപിച്ചു\nപതിനൊന്നാം തവണയും പലിശനിരക്കില് മാറ്റമില്ല\nന്യൂഡല്‍ഹി : റിസര്‍വ് ബാങ്ക് പുതിയ വായ്പാ നയം പ്രഖ്യാപിച്ചു. റിപ്പോ നിരക്ക് നാല് ശതമാനത്തില് തന്നെ തുടരും.തുടര്‍ച്ചയായ പതിനൊന്നാം തവണയാണ് റിസര്‍വ് ബാങ്ക് റിപ്പോ നിരക്ക് നാല് ശതമാനത്തില് തന്നെ തുടരുന്നത്. റിവേഴ്സ് റിപ്പോ നിരക്കിലും മാറ്റമില്ല. 3.35 ശതമാനത്തില് തന്നെ റിവേഴ്സ് റിപ്പോ നിരക്കും തുടരും. ഇത് ആദ്യ 2022-23 സാമ്പത്തിക വര്‍ഷത്തിലെ ആദ്യ ബൈ മന്ത്ലി നയമാണ്. റിപ്പോ നിരക്കുകളുടെ അടിസ്ഥാനത്തിലാണ് ആര്‍ബിഐ ബാങ്കുകള്‍ക്ക് പണം വായ്പയായി നല്‍കാറുള്ളത്.\nറിവേഴ്സ് റിപ്പോ നിരക്കിലാണ് ആര്‍ബിഐ പണം കടമെടുക്കുക. 2020 മെയ് മാസം മുതല് ആര്‍ബിഐ റിപ്പോ നിരക്ക് വളരെ കുറവായിട്ടാണ് നിലനിര്‍ത്തുന്നത്. ആളുകളിലേക്ക് കൂടുതല് പണമെത്തിക്കുക എന്ന ലക്ഷ്യത്തോടെയാണിത്.\nഅതിലൂടെ സാമ്പത്തിക വളര്‍ച്ചയാണ് ലക്ഷ്യമിടുന്നത്. രാജ്യത്തിന്‍റെ സാമ്പത്തിക വളര്‍ച്ചയ്ക്ക് ആവശ്യമായ കാര്യങ്ങളെ പിന്തുണയ്ക്കുമെന്ന് നേരത്തെ തന്നെ ആര്‍ബിഐ വ്യക്തമാക്കിയതാണ്. പണപ്പെരുപ്പം രണ്ട് മുതല് ആറ് ശതമാനത്തിനിടയില് കൊണ്ടുവരണമെന്ന് റിസര്‍വ് ബാങ്കിനോട് നിര്‍ബന്ധമായും നിര്‍ദേശിച്ചിട്ടുണ്ട് കേന്ദ്ര സര്‍ക്കാര്.റീട്ടെയില് പണപ്പെരുപ്പം ഫെബ്രുവരിയില് 6.07 ശതമാനമായിരുന്നു.\nആര്‍ബിഐക്ക് ലഭിച്ച ടാര്‍ഗറ്റിന് മുകളില് പോയിരുന്നു ഈ നിരക്ക്. സമ്പദ് ഘടന പുതിയ വെല്ലുവിളികള് നേരിടുകയാണെന്ന് ആര്‍ബിഐ ഗവര്‍ണര് ശക്തികാന്ത ദാസ് പറഞ്ഞു. ഒമിക്രോണ് തരംഗവും, മേഖലയിലെ സംഘര്‍ഷങ്ങളും പുതിയ വെല്ലുവിളിയിലേക്ക് സമ്പദ് ഘടനയെ എത്തിച്ചിരിക്കുകയാണ്. യുക്രൈന്-റഷ്യ യുദ്ധവും സമ്പദ് ഘടനയെ പ്രതിസന്ധിയിലേക്ക് തള്ളിയിടാമെന്ന് അദ്ദേഹം മുന്നറിയിപ്പ് നല്‍കി.\nറീട്ടെയില് പണപ്പെരുപ്പം ഇത്തവണ 5.7 ശതമാനമാണ് പ്രതീക്ഷിക്കുന്നത്. റിയല് ജിഡിപി 7.2 ശതമാനവും പ്രതീക്ഷിക്കുന്നതായി ദാസ് വ്യക്തമാക്കി.\nഅമേരിക്കന് രഹസ്യ സേനയില് നുഴഞ്ഞുകയറാന് ശ്രമിച്ച പാക് ചാരന്മാര് പിടിയില്\nAugust 12, 2021 August 12, 2021 Pradeepam Online\nപരീക്ഷക്ക് മുന്നോടിയായി ക്ലാസ് മുറികളും സ്കൂളുകളും\nശുചീകരിക്കാം; സംഘടനകളോട് മന്ത്രിയുടെ അഭ്യര്‍ത്ഥന


കട്ടന് ചായയുടെ ആരോഗ്യ ഗുണങ്ങള്!\nകട്ടന് ചായ നമ്മള് മലയാളികളുടെ നിത്യജീവിതത്തിന്റെ ഒരു ഭാഗമാണ്.\nറിയാസിന്റെ കുടുംബത്തോടൊപ്പം ഭക്ഷണം; ഉള്ളില് തോന്നിയത് പറയട്ടേ എന്ന് നടന് ചോദിച്ചപ്പോള് സമ്മതം മൂളിയ മന്ത്രിയും ചിറാപൂഞ്ചി ചര്‍ച്ച പ്രതീക്ഷിച്ചില്ല; വാഹനവുമായി മോശം റോഡിലേക്കു പ്രവേശിക്കുമ്ബോള്, 'ഓ കേരളമെത്തി' എന്നു പറയേണ്ട സ്ഥിതിയോ? മന്ത്രി റിയാസിനോട് ജയസൂര്യ ചതികാട്ടിയോ?\nതിരുവനന്തപുരം: കേരളത്തിലെ റോഡ് നന്നാക്കാത്തതിനു തടസ്സം മഴയാണെങ്കില്, ചിറാപ്പുഞ്ചിയില് റോഡ് ഉണ്ടാകില്ലെന്ന വിമര്‍ശനവുമായി നടന് ജയസൂര്യ എത്തുമ്ബോള് അതിനെ പോസിറ്റീവായി എടുക്കാന് മന്ത്രി മുഹമ്മദ് റിയാസ്.\nമുഖ്യപ്രതി ജിഷ്ണു ആര്‍എസ്‌എസ് വാര്‍ത്തെടുത്ത ക്രിമിനല് എന്ന് സിപിഎം; പത്തനംതിട്ടയില് അക്രമങ്ങള്‍ക്ക് ബിജെപി നിയോഗിച്ചിരുന്നത് ജിഷ്ണുവിനെയെന്നും ആരോപണം; നിഷേധിച്ച് ബിജെപിയും; പ്രതികളെ അതിവേഗം പൊക്കിയതിന് നിശാന്തിനിക്ക് സ്ഥലം മാറ്റവും വരും; വിഷ്ണുവിന്റെ ഫോണ് സംഭാഷണത്തില് നിറയുന്നത് മുന്‍വൈരാഗ്യവും\nപത്തനംതിട്ട : ഞങ്ങള് അഞ്ചു പേര് ചേര്‍ന്ന് കൊലപ്പെടുത്തി.


ഗവര്‍ണറും മുഖ്യമന്ത്രിയും തമ്മില് ടോം ആന്റ് ജെറി കളിക്കുകയാണ്; ഇരട്ട ചങ്കൊക്കെ എവിടെപ്പോയി: രമേശ് ചെന്നിത്തല | DoolNews\nഗവര്‍ണറും മുഖ്യമന്ത്രിയും തമ്മില് ടോം ആന്റ് ജെറി കളിക്കുകയാണ്; ഇരട്ട ചങ്കൊക്കെ എവിടെപ്പോയി: രമേശ് ചെന്നിത്തല\nThursday, 17th February 2022, 8:57 pm\nതിരുവനന്തപുരം: ഗവര്‍ണര് ആരിഫ് മുഹമ്മദ് ഖാനും മുഖ്യമന്ത്രി പിണറായി വിജയനും ടോം ആന്റ് ജെറി കളിക്കുകയാണെന്ന് മുതിര്‍ന്ന കോണ്‍ഗ്രസ് നേതാവ് രമേശ് ചെന്നിത്തല. അധികാരത്തില് കടിച്ച് തൂങ്ങാന് പിണറായി വിജയന് ഏതറ്റം വരെയും തരംതാഴുമെന്ന് ഒരിക്കല് കൂടി തെളിയിച്ചിരിക്കുകയാണെന്നും ചെന്നിത്തല പറഞ്ഞു.\n‘ഇരട്ട ചങ്ക് എവിടെപ്പോയി അധികാര തുടര്‍ച്ചക്ക് ബി.ജെ.പിയുമായി ഉണ്ടാക്കിയ ധാരണയാണ് കഴിഞ്ഞ കുറെ നാളായി കണ്ട് വരുന്നത്,’ ചെന്നിത്തല കുറ്റപ്പെടുത്തി.\nഭരണഘടനാപരമായ ഉത്തരവാദിത്തത്തില് നിന്ന് ഗവര്‍ണര്‍ക്ക് ഒഴിഞ്ഞുമാറാന് സാധിക്കില്ലെന്നും അദ്ദേഹം പറഞ്ഞു.\nക്യാബിനറ്റ് അംഗീകാരത്തോടെ ഗവര്‍ണര്‍ക്ക് മുന്നിലെത്തിയ നയങ്ങളടങ്ങിയ പ്രസംഗം ഭരണഘടനയുടെ ആര്‍ട്ടിക്കിള് 176 അനുസരിച്ച് ഒപ്പിട്ടുകൊടുക്കാന് ഗവര്‍ണര്‍ക്ക് ബാധ്യതയുണ്ട്. ഏതെങ്കിലും ഒരു ഭാഗത്തിനോട് എതിര്‍പ്പുണ്ടെങ്കില് ഗവര്‍ണര്‍ക്ക് ആ ഭാഗം വായിക്കാതെയിരിക്കാമെന്നും ചെന്നിത്തല അഭിപ്രായപ്പെട്ടു.\nനയപ്രഖ്യാപനത്തില് അനിശ്ചിതത്വം; പ്രസംഗത്തില് ഒപ്പിടാതെ ഗവര്‍ണര്, മന്ത്രിമാരുടെ പേഴ്‌സണല് സ്റ്റാഫിന് പെന്‍ഷന് നല്‍കരുതെന്ന് ആവശ്യം\n‘അഭിപ്രായ വ്യത്യാസമുണ്ടെങ്കിലും ഗവര്‍ണര് ഒപ്പുവെക്കേണ്ടി വരും. സര്‍ക്കാരും ഗവര്‍ണറും തമ്മില് കുറച്ച് ദിവസങ്ങളായി ടോം ആന്‍ഡ് ജെറി കളിക്കുകയാണ്. ഇവര്‍ക്ക് പരസ്പരം ആവശ്യമുള്ള കാര്യങ്ങള് നേടിയെടുത്ത് ജനങ്ങളെ കബളിപ്പിക്കുകയാണ്,’ അദ്ദേഹം ആരോപിച്ചു.\nസര്‍ക്കാരും ബി.ജെ.പിയും തമ്മിലെ അവിഹിത രാഷ്ട്രീയ ബന്ധത്തിന്റെ ദല്ലാളാണ് ഗവര്‍ണര് ആരിഫ് മുഹമ്മദ് ഖാനെന്ന് കെ.പി.സി.സി പ്രസിഡന്റ് കെ. സുധാകരന് നേരത്തെ പറഞ്ഞിരുന്നു. ഗവര്‍ണര് സ്ഥാനത്തിരിക്കാന് ഒരര്‍ഹതയുമില്ലാത്ത വ്യക്തിയാണ് അദ്ദേഹമെന്നും അങ്ങനെ പറയുന്നതില് ദുഖമുണ്ടെന്നും സുധാകരന് പറഞ്ഞു.\nഅതേസമയം, വിലപേശലുകള്‍ക്കൊടുവിലാണ് ഗവര്‍ണര് നയപ്രഖ്യാപന പ്രസംഗത്തില് ഒപ്പുവെച്ചത്. പൊതുഭരണ സെക്രട്ടറിയെ മാറ്റിയതിന് പിന്നാലെയായിരുന്നു ഗവര്‍ണറുടെ നടപടി.\nപൊതുഭരണ സെക്രട്ടറി കെ.ആര്. ജ്യോതിലാലിനെയാണ് തല്‍സ്ഥാനത്ത് നിന്ന് മാറ്റിയത്.\nഗവര്‍ണറും സര്‍ക്കാറും തമ്മില് നടക്കുന്നത് കൊടുക്കല് വാങ്ങലുകളാണ്; നാടകത്തിന് ശേഷം ഒത്തുതീര്‍പ്പാകുന്നു: പ്രതിപക്ഷ നേതാവ്\nഗവര്‍ണറുടെ അഡീഷണല് പി.എ. സ്ഥാനത്ത് ഹരി എസ്. കര്‍ത്തയുടെ നിയമനവുമായി ബന്ധപ്പെട്ട ഉത്തരവില് ജ്യോതിലാല് വെച്ച കത്താണ് ആരിഫ് മുഹമ്മദ് ഖാനെ പ്രകോപിപ്പിച്ചത്. പ്രകടമായ രാഷ്ട്രീയ ബന്ധമുള്ളവരെ രാജ്ഭവനില് നിയമിക്കുന്നതിലെ അഭിപ്രായ ഭിന്നതയാണ് ഈ കത്തിലുണ്ടായിരുന്നത്.\nപൊതുഭരണ സെക്രട്ടറിയായ കെ.ആര്. ജ്യോതിലാലിനെ മാറ്റി പകരം ശാരദാ മുരളീധരനെ സെക്രട്ടറിയായി നിയമിച്ചു. മാറ്റം സര്‍ക്കാര് ഔദ്യോഗികമായി രാജ്ഭവനെ അറിയിച്ചു. ഉച്ചയ്ക്ക് ഒരു മണിയോടെയാണ് മുഖ്യമന്ത്രി രാജ്ഭവനില് എത്തിയത്.\nമുഖ്യമന്ത്രിക്ക് പിന്നാലെ ചീഫ് സെക്രട്ടറിയും രാജ്ഭവനില് എത്തിയിരുന്നു. നയപ്രഖ്യാപന പ്രസംഗം അവതരിപ്പിക്കുന്നത് ഗവര്‍ണറുടെ ഭരണ ഘടനാ ബാധ്യതയാണെന്ന നിലപാടിലാണ് സംസ്ഥാന സര്‍ക്കാര്.\nനയപ്രഖ്യാപന പ്രസംഗം അംഗീകരിക്കണമെങ്കില് മന്ത്രിമാരുടെ പേഴ്‌സണല് സ്റ്റാഫ് അംഗങ്ങള്‍ക്ക് പെന്‍ഷന് നല്‍കുന്ന നടപടി റദ്ദാക്കണമെന്ന് ഗവര്‍ണര് നേരത്തെ പറഞ്ഞിരുന്നു.\nസര്‍ക്കാരും ബി.ജെ.പിയും തമ്മിലെ അവിഹിത രാഷ്ട്രീയ ബന്ധത്തിന്റെ ദല്ലാളാണ് ഗവര്‍ണര്: കെ. സുധാകരന്\nപേഴ്‌സണല് സ്റ്റാഫ് നിയമനത്തില് അന്വേഷണം ആവശ്യപ്പെട്ട് ഗവര്‍ണര് സി.എ.ജിയേയും ബന്ധപ്പെട്ടിട്ടുണ്ട്. സി.എ.ജിയെ നേരില് വിളിച്ചാണ് ഗവര്‍ണര് ഇക്കാര്യത്തില് അന്വേഷണം ആവശ്യപ്പെട്ടത്.\nനയപ്രഖ്യാപന പ്രസംഗം ഗവര്‍ണര് അംഗീകരിച്ച് തിരികെ സര്‍ക്കാറിലേക്ക് അയക്കണമെന്നാണ് ചട്ടം. ഇതിനു ശേഷമാണ് വെള്ളിയാഴ്ച നിയമസഭയില് ഗവര്‍ണര് നയപ്രഖ്യാപന പ്രസംഗം നടത്തുക.\nനിയമസഭ സമ്മേളനത്തിന് മുന്നോടിയായി മുഖ്യമന്ത്രി പിണറായി വിജയന് തന്നെയാണ് രാജ് ഭവനിലെത്തി ഗവര്‍ണറെ കണ്ട് നയപ്രഖ്യാപന പ്രസംഗം കൈമാറിയത്.\nContent Highlights: Ramesh Chennithala says Pinarayi Vijayan and Governor are playing Tom and Jerry


പുകമഞ്ഞിൽ മൂടി; ഡൽഹിയില് വായു മലിനീകരണം രൂക്ഷം - IBC Live\nകോടിയേരി ബാലകൃഷ്ണൻ്റെ ഭാര്യ വിനോദിനിക്ക് കസ്റ്റംസ് നോട്ടീസ്6mins ago\nPosted By: Editoron: November 14, 2020 In: INDIA, LATEST, NEWS\nന്യൂഡല്‍ഹി: പുകമഞ്ഞിൽ മൂടിയ തലസ്ഥാനത്ത് വായു മലിനീകരണം വൻ തോതിൽ ഉയരുന്നു. വായു നിലവാര സൂചിക അനുസരിച്ച് പൂജ്യം മുതൽ 50 വരെ നല്ലതും 51 – 100 വരെ തൃപ്തികരവും 101 – 200 വരെ മിതമായതും 201 – 300 വരെ മോശവും 301 – 400 വരെ വളരെ മോശവും 401 – 500 വരെ അപകടകരവുമായാണ് കണക്കാക്കുന്നത്.\nഇന്ദിര ഗാന്ധി അന്താരാഷ്ട്ര വിമാനത്താവളത്തിന് സമീപവും ആർ.കെ പുരത്തും വായു നിലവാര സൂചിക (എ.ക്യു.ഐ) യഥാക്രമം 328, 354 ആണ് രേഖപ്പെടുത്തിയത്. ഡൽഹി മലിനീകരണ നിയന്ത്രണ കമ്മിറ്റി (ഡി.പി.സി.സി) യാണ് വിവരങ്ങൾ പുറത്തുവിട്ടത്.\nദീപാവലിയോടനുബന്ധിച്ച് പടക്കംപൊട്ടിക്കുന്നതും മാലിന്യം കത്തിക്കുന്നതും പുകമലിനീകരണത്തിന് കാരണമാകുന്നതായി വായു ഗുണനിലവാര കാലാവസ്ഥ പ്രവചന ഗവേഷണ കേന്ദ്രം (എസ്.എ.എഫ്.എ.ആർ -സഫർ) റിപ്പോർട്ടിൽ പറഞ്ഞു. ഹരിയാന, പഞ്ചാബ് തുടങ്ങിയ സംസ്ഥാനങ്ങളിലെ കൊയ്ത്തുകഴിഞ്ഞ പാടങ്ങളിൽ വൈക്കോൽ ഉൾപ്പെടെയുള്ള അവശിഷ്ടങ്ങൾ കത്തിക്കുന്നത് നഗരത്തെ ഗുരുതമായി ബാധിക്കുന്നുണ്ട്. ശൈത്യകാലമായതിനാൽ ഈ പുക അന്തരീക്ഷത്തിൽ തങ്ങിനിന്ന് മഞ്ഞുമായി കൂടിക്കലരുന്നതാണ് മലിനീകരണം രൂക്ഷമാക്കുന്നത്. ഇത് മുൻകൂട്ടിക്കണ്ട് പടക്കം പൊട്ടിക്കുന്നതിനും വൈക്കോൽ കത്തിക്കുന്നതിനും ഡൽഹി സർക്കാർ കടുത്ത നിയന്ത്രണം ഏർപ്പെടുത്തിയിട്ടുണ്ട്.\nപെരുമ്പാവൂർ വെടിവെയ്പ്പ് കേസ്; മൂന്ന് പേർ അറസ്റ്റിൽ


കൊടുവള്ളിയില് പൂനൂര് പുഴയിലേക്ക് മാലിന്യം ഒഴുക്കി വിട്ടു\nകൊടുവള്ളിയില് പൂനൂര് പുഴയിലേക്ക് മാലിന്യം ഒഴുക്കി വിട്ടു\nകൊടുവള്ളി: പൂനൂര് പുഴയിലേക്ക് മാലിന്യം ഒഴുക്കി വിട്ടു. ദേശീയപാതയില് കൊടുവള്ളി പെട്രോള് പമ്പിന് സമീപത്തെ സ്വകാര്യ കെട്ടിടത്തിലെ മലിനജലമാണ് ഓവുചാലിലൂടെ പൂനൂര് പുഴയിലേക്ക് ഒഴുക്കിയത്. ചൊവ്വാഴ്ച വൈകിട്ടാണ് പാലക്കുറ്റി ഭാഗത്തു കൂടി ഒഴുകുന്ന പൂനൂര് പുഴയിലെ വെള്ളത്തിന് കറുത്ത നിറം കാണപ്പെട്ടത്. ഇതേ തുടര്‍ന്ന് നാട്ടുകാര് നടത്തിയ അന്വേഷണത്തിലാണ് മലിന ജലം പൈപ്പിലൂടെ ഓവുചാലിലേക്ക് ഒഴുക്കി വിടുന്നതായി കണ്ടെത്തിയത്. നാട്ടുകാര് വിവരമറിയിച്ചതിനെ തുടര്‍ന്ന് കൊടുവള്ളി എസ് ഐ. കെ പ്രജീഷിന്റെ നേതൃത്വത്തിലുള്ള പോലീസ് സംഘം സ്ഥലത്തെത്തി പരിശോധന നടത്തി.\nകെട്ടിടത്തിന്റെ മുകള് നിലയില് സ്വര്‍ണാഭരണ നിര്‍മാണ ശാലകള് പ്രവര്‍ത്തിക്കുന്നുണ്ട്. ഇവിടെ നിന്നും സ്വര്‍ണ്ണം ഉരുക്കാനും ശുദ്ധീകരിക്കാനും ഉപയോഗിക്കുന്ന സയനൈഡ് അടക്കമുള്ള രാസവസ്തുക്കള് കലര്‍ന്ന വെള്ളമാണ് പുഴയിലേക്കൊഴുക്കിയതെന്നാണ് നാട്ടുകാര് പറയുന്നത്. നിരവധി കുടിവെള്ള പദ്ധതികള് പൂനൂര് പുഴയില് സ്ഥിതി ചെയ്യുന്നുണ്ട്. പുഴയോരത്തെ വീടുകളിലെ കിണര്‍വെള്ളത്തിനും നിറവ്യത്യാസമുള്ളതായി നാട്ടുകാര് പറയുന്നു.


സര്‍സയ്യിദ് കോളേജില് അന്താരാഷ്ട്ര ചലച്ചിത്ര മേളയ്ക്ക് തുടക്കമായി - Kannur Varthakal\nHome / Kannur / സര്‍സയ്യിദ് കോളേജില് അന്താരാഷ്ട്ര ചലച്ചിത്ര മേളയ്ക്ക് തുടക്കമായി\nസര്‍സയ്യിദ് കോളേജില് അന്താരാഷ്ട്ര ചലച്ചിത്ര മേളയ്ക്ക് തുടക്കമായി\nതളിപ്പറമ്പ്: സര്‍സയ്യിദ് കോളേജ് സുവര്‍ണ്ണജൂബിലി ദിനാഘോഷത്തോടനുബന്ധിച്ച് നടത്തുന്ന അന്താരാഷ്ട്ര ചലച്ചിത്രമേള ചലച്ചിത്ര അക്കാദമി വൈസ് ചെയര്‍പേഴ്‌സണ് ബീനാ പോള് ഉദ്ഘാടനം ചെയ്തു. സംവിധായകന് ജയരാജ് മുഖ്യാതിഥിയായി. നിരവധി പുരസ്‌കാരങ്ങളും അംഗീകാരവും നേടിയ അമിത് വീ മസൂക്കറുടെ ചിത്രമായ ന്യൂട്ടേണ് ഉദ്ഘാടന പ്രദര്‍ശനത്തോടെയാണ് മൂന്ന് ദിവസം നീണ്ടു നില്‍ക്കുന്ന മേളയ്ക്ക് തുടക്കം കുറിച്ചത്.\nഇന്ത്യന് ചലചിത്ര രംഗത്തെ കുലപതികളായ റായ്, ഘട്ടക്ക്, ജോണ് എന്നിവരുടെ പേരിലാണ് തീയറ്ററുകള് ഒരുക്കിയിരിക്കുന്നത്. അന്താരാഷ്ട്ര നിലവാരമുള്ള 30 സിനിമകളാണ് പ്രദര്‍ശിപ്പിക്കുക. സമകാലിക ഇന്ത്യന് സിനിമ, സമകാലിക ലോക സിനിമ, ക്ലാസിക്, ഡോക്യുമെന്ററി എന്നീ വിഭാഗങ്ങളായി തിരിച്ചാണ് പ്രദര്‍ശനം നടത്തുന്നത്.\nമലയാള സിനിമ ഇന്ന് വിഭാഗത്തില് പാതി, മറവി, അകത്തോ പുറത്തോ, അതിശയങ്ങളുടെ വേനല്, ഏതന്, മിന്നാമിനുങ്ങ്, പ്രകാശന്,വരം എന്നീ സിനിമകള് പ്രദര്‍ശനത്തിലുണ്ട്. മീറ്റ് ദി ഡയറക്ടര്, മീറ്റ് ദി ഫോറം പരിപാടിയും നടക്കും. സംവിധായകന്മാരായ ബിജു, ചന്ദ്രന് നരീക്കോട്, ഷെറി, ജിജു ആന്റണി, അഭിലാഷ് വിജയനും അഭിനേതാക്കളായ സന്തോഷ് കീഴാറ്റൂര്, ദിനേശ് പണിക്കര്, നിഖില വിമല് എന്നിവര് ചര്‍ച്ച സജീവമാക്കും


ജിസാറ്റ് - 30 വിക്ഷേപണം 17-ന് - Pravasishabdam\nHome News ജിസാറ്റ് – 30 വിക്ഷേപണം 17-ന്\nബെംഗളൂരു: ആശയവിനിമയത്തിനുള്ള ഇന്ത്യയുടെ കൃത്രിമോപഗ്രഹമായ ജിസാറ്റ്-30 ജനുവരി 17-ന് ഫ്രഞ്ച് ഗയാനയിലെ ബഹിരാകാശ കേന്ദ്രത്തില് നിന്ന് ഏരിയാന്-5 റോക്കറ്റില് കുതിച്ചുയരും. ഇന്ത്യന് സമയം പുലര്‍ച്ചെ 2.35-നായിരിക്കും വിക്ഷേപണം. 15 വര്‍ഷമാണ് പ്രവര്‍ത്തന കാലാവധി.\nജിസാറ്റ്-30ന്റെ വിക്ഷേപണത്തോടെ 2020-ലെ ബഹിരാകാശ ദൗത്യങ്ങള്‍ക്ക് ഐ.എസ്.ആര്.ഒ-യും യൂറോപ്യന് സ്പേസ് ഏജന്‍സിയും തുടക്കം കുറിക്കും. 3,357 കിലോഗ്രാമാണ് ജിസാറ്റ്-30ന്റെ ഭാരം. ഐ.എസ്.ആര്.ഒ വികസിപ്പിച്ച ജിസാറ്റ്-30 ഉയര്‍ന്ന നിലവാരത്തിലുള്ള ടെലിവിഷന്, ടെലി കമ്യൂണിക്കേഷന് സേവനങ്ങള്‍ക്ക് ഉപയോഗിക്കാനാകും.\nആശയവിനിമയത്തിനായുള്ള കൃത്രിമോപഗ്രഹമായ ‘ഇന്‍സാറ്റ്-4എ’യ്ക്ക് പകരമായി കൂടുതല് കവറേജ് ഉറപ്പുവരുത്തുന്നതിനാണ് ജിസാറ്റ്-30 വിക്ഷേപിക്കുന്നതെന്ന് ഐ.എസ്.ആര്.ഒ അറിയിച്ചു. ജിസാറ്റ്-30നൊപ്പം 3,620 കിലോഗ്രാം ഭാരമുള്ള ‘യൂടെല്‍സാറ്റ് കൊണക്‌ട്’ (eutelsat konnect) എന്ന ഉപഗ്രഹത്തെയും ഏരിയാന്-5 റോക്കറ്റ് ഭ്രമണപഥത്തിലെത്തിക്കും. ഇന്ത്യയിലും മറ്റ് ഏഷ്യന് രാജ്യങ്ങളിലും ഗള്‍ഫ് രാജ്യങ്ങളിലും ഓസ്ട്രേലിയയിലും വാര്‍ത്താവിനിമയ രംഗത്ത് കൂടുതല് കവറേജ് ലഭിക്കുന്നതിന് ജിസാറ്റ്-30ന്റെ വിക്ഷേപണം സഹായകമാകുമെന്നാണ് പ്രതീക്ഷിക്കപ്പെടുന്നത്.\nPrevious articleക്യാന്‍സറിന് മഞ്ഞള് ഉപയോഗിച്ച് ചികിത്സ; ശ്രീചിത്രക്ക് പേറ്റന്റ്\nNext articleനിര്‍ഭയകേസിലെ പ്രതി രാഷ്ട്രപതിക്ക് ദയാഹര്‍ജി നല്‍കി


മാനസിക ബുദ്ധിമുട്ടുണ്ടാക്കുന്ന, മര്യാദയില്ലാത്ത ചോദ്യങ്ങൾ... ക്ഷുഭിതനായി എഴുന്നേറ്റു: എസിപി സുധീറിനെ വിലക്കി | mofiya case charge sheet |\nWednesday 19 January 2022 02:29 PM IST : By സ്വന്തം ലേഖകൻ\nWednesday 19 January 2022 02:29 PM IST\nഗാർഹിക പീഡനം മൂലം നിയമ വിദ്യാർഥിനി മോഫിയ പർവീൺ ജീവനൊടുക്കിയതുമായി ബന്ധപ്പെട്ട് സസ്പെൻഷനിലുള്ള ആലുവ മുൻ ഇൻസ്പെക്ടർ സി.എൽ. സുധീർ, അസിസ്റ്റന്റ് കമ്മിഷണറുടെ സാന്നിധ്യത്തിൽ തന്നോട് അപമര്യാദയായി പെരുമാറിയെന്ന് മോഫിയയുടെ പിതാവ് ദിൽഷാദ്.\n‘സുധീറിനെതിരായ പരാതിയിൽ മൊഴിയെടുക്കുന്നിടത്ത് സുധീറും ഉണ്ടായിരുന്നു. എന്നോടു സംസാരിച്ച എസിപിക്ക് പല ചോദ്യങ്ങളും പറഞ്ഞുകൊടുത്തത് അയാളാണ്. മാനസിക ബുദ്ധിമുട്ടുണ്ടാക്കുന്ന, മര്യാദയില്ലാത്ത ചില ചോദ്യങ്ങൾ വന്നപ്പോൾ ഞാൻ ക്ഷുഭിതനായി എഴുന്നേറ്റതോടെ, അത്തരം ചോദ്യങ്ങൾ വേണ്ടെന്ന് എസിപി സുധീറിനെ വിലക്കുകയായിരുന്നു. സുധീറിനെതിരായ ഡിപ്പാർട്മെന്റ്തല അന്വേഷണത്തിന്റെ ഭാഗമായാണ് നാലു ദിവസം മുമ്പ് നോട്ടിസ് നൽകി വിളിപ്പിച്ചത്.’’.\nയൂണിഫോമിൽ അല്ലാതിരുന്നിട്ടു പോലും അത്ര മോശമായാണ് സുധീർ പെരുമാറിയതെങ്കിൽ യൂണിഫോമിൽ എങ്ങനെയായിരിക്കും പെരുമാറ്റമെന്നു ചിന്തിക്കാവുന്നതേയുള്ളൂവെന്നും മകളുടെ മരണത്തെപ്പറ്റിയുള്ള അന്വേഷണത്തിൽ മന്ത്രിയടക്കം നൽകിയ വാക്ക് പാലിക്കപ്പെടാനുണ്ടെന്നും ദിൽഷാദ് പറഞ്ഞു.\n‘‘ഇന്നു രാവിലെ പത്രം വായിച്ചപ്പോഴാണ് കുറ്റപത്രം നൽകിയ വിവരം പോലും അറിയുന്നത്. കേസ് റജിസ്റ്റർ ചെയ്ത് 48 മണിക്കൂറിനുള്ളിൽ അനുവദിക്കേണ്ട വിക്ടിം ലെയ്സൺ ഓഫിസറെ ഇതുവരെ നിയമിച്ചിട്ടില്ല. ഇക്കാര്യം എസ്പിയുമായി സംസാരിച്ച് ഉറപ്പുവാങ്ങിയിരുന്നതാണ്. എന്നാൽ ഇതുവരെ നടപടിയുണ്ടായിട്ടില്ല.’’ പ്രതിപ്പട്ടികയിൽ വരേണ്ട മൂന്നു പേരെ ഒഴിവാക്കി കുറ്റപത്രം സമർപ്പിച്ചതിനെതിരെ നിയമത്തിന്റെ ഏതറ്റം വരെയും പോകുമെന്നും ദിൽഷാദ് പറഞ്ഞു.\nഇന്നലെയാണ് മോഫിയ കേസിൽ റൂറൽ ജില്ലാ ക്രൈംബ്രാഞ്ച് പൊലീസ് ആലുവ ഒന്നാംക്ലാസ് മജിസ്ട്രേറ്റ് കോടതിയിൽ കുറ്റപത്രം സമർപ്പിച്ചത്. മോഫിയയുടെ ഭർത്താവ് മുഹമ്മദ് സുഹൈൽ, ഭർതൃമാതാവ് റുഖിയ, ഭർതൃപിതാവ് യൂസഫ് എന്നിവരെ മാത്രമാണ് കുറ്റപത്രത്തിൽ പ്രതി ചേർത്തിരിക്കുന്നത്. ആത്മഹത്യാ കുറിപ്പിൽ പരാമർശമുള്ള ആലുവ ഇൻസ്പെക്ടർ സി.എൽ. സുധീർ, ഭർതൃസഹോദരൻ സെയ്തു മുഹമ്മദ്, ബന്ധു അൻസിൽ എന്നിവരെ കുറ്റപത്രത്തിൽ നിന്ന് ഒഴിവാക്കിയിട്ടുണ്ട്.\n‘‘കുറ്റപത്രം പൂർണമല്ല. അതിന്റെ പകർപ്പു ലഭിച്ച ശേഷം ഇതിനെതിരെ ഹൈക്കോടതിയെ സമീപിക്കുന്നത് ഉൾപ്പടെയുള്ള നടപടികളുമായി മുന്നോട്ടു പോകും. സെയ്തു എന്നയാൾ മകളോടു മോശമായി സംസാരിച്ചിട്ടുണ്ട്. വീട്ടിൽ വന്നപ്പോൾ സ്ത്രീധനം ആവശ്യപ്പെട്ടു. വീടിനും പുരയിടത്തിനും എന്തു വില ലഭിക്കുമെന്നു ചോദിച്ചു. ഈ വിവാഹം വേണ്ടെന്ന് അന്നുതന്നെ മകളോടു പറഞ്ഞതാണ്. അവൾക്ക് അപ്പോഴും അവരെ വിശ്വാസമായതിനാലാണ് മുന്നോട്ടു പോയത്. ആ വിശ്വാസമാണ് തകർത്തു കളഞ്ഞത്. പ്രതിപ്പട്ടികയിലുള്ള സുഹൈലിന്റെ മാതാപിതാക്കൾക്ക് ജാമ്യം അനുവദിച്ചതിനെതിരെയും അപ്പീൽ നൽകും.’’ മകളുടെ മരണത്തിനു കാരണക്കാരനായ ഇൻസ്പെക്ടർക്ക് സംഘടനാ തലത്തിലും മറ്റും നല്ല സഹായം ലഭിക്കുന്നുണ്ടെന്നും ദിൽഷാദ് ആരോപിച്ചു.


MODI'S ANSWER TO KOHLI'S FITNESS CHALLENGE | കോഹ്‌ലിയുടെ ഫിറ്റ്‌നസ് ചലഞ്ചിന് പ്രധാനമന്ത്രിയുടെ മറുപടി; മോദി ചലഞ്ച് ചെയ്തത് കുമാരസ്വാമിയെ! - Malayalivartha.com Widgets Magazine\nകോഹ്‌ലിയുടെ ഫിറ്റ്‌നസ് ചലഞ്ചിന് പ്രധാനമന്ത്രിയുടെ മറുപടി; മോദി ചലഞ്ച് ചെയ്തത് കുമാരസ്വാമിയെ!\n13 JUNE 2018 04:49 PM IST\nഇന്ത്യന് ക്രിക്കറ്റ് ടീം ക്യാപ്റ്റന് വിരാട് കോഹ്‌ലി പ്രധാനമന്ത്രി നരേന്ദ്ര മോദിക്ക് ഫിറ്റ്‌നസ് ചലഞ്ച് നല്‍കിയിരുന്നു. ട്വിറ്ററിലൂടെ തന്റെ ഫിറ്റ്‌നസ് തെളിയിക്കുന്ന ദൃശ്യങ്ങള് അദ്ദേഹം പുറത്തു വിട്ടു.\nശാരീരിക ക്ഷമത നിലനിര്‍ത്താനുള്ള സന്ദേശവുമായി സോഷ്യല് മീഡിയ വഴി ആരംഭിച്ച ഫിറ്റ്‌നസ് ചലഞ്ചിന് താന് ദിവസേന ചെയ്യുന്ന വ്യായാമ മുറകളും നടത്തവും കല്ലില് ഉരുണ്ടുള്ള പ്രത്യേക അഭ്യാസവും മറ്റുമാണ് പ്രധാനമന്ത്രി ട്വിറ്ററിലൂടെ പങ്കു വെച്ചത്.\n'രാവിലെയുള്ള യോഗയ്ക്കു പുറമേയുള്ള നിമിഷങ്ങള്' എന്ന കുറിപ്പോടെയാണ് ഫിറ്റ്‌നസ് വീഡിയോ മോദി ട്വിറ്ററില് പങ്കുവച്ചത്. പഞ്ചഭൂതങ്ങളായ ഭൂമി, ജലം, അഗ്‌നി, വായു, ആകാശം എന്നിവയുടെ ട്രാക്കിലൂടെയാണ് താന് നടക്കുന്നത് എന്നും അദ്ദേഹം കുറിച്ചു.\nകര്‍ണാടക മുഖ്യമന്ത്രി എച്ച്.ഡി. കുമാരസ്വാമിക്കും 2018 കോമണ്‍വെല്‍ത്ത് ഗെയിംസിലെ മെഡല് ജേതാവായ മണിക ബാദ്രയ്ക്കുമാണ് മോദിയുടെ ഫിറ്റ്‌നസ് ചലഞ്ച്.


കുട്ടികളെ പീഡിപ്പിക്കുന്നവര്‍ക്ക് വധശിക്ഷ; ബില്ല് പാര്‍ലമെന്റില്\nSun Feb 17 2019 17:07:44 GMT+0530 (IST)\nന്യൂഡല്‍ഹി: 12 വയസ്സില് താഴെയുള്ള പെണ്‍കുട്ടികളെ പീഡിപ്പിക്കുന്നവര്‍ക്കു വധശിക്ഷ ഉള്‍പ്പെടെയുള്ള ശിക്ഷകള് ശുപാര്‍ശ ചെയ്യുന്ന ബില്ല് പാര്‍ലമെന്റിന്റെ മഴക്കാല സമ്മേളനത്തില് അവതരിപ്പിക്കും.\nപ്രധാനമന്ത്രി നരേന്ദ്രമോദി അധ്യക്ഷനായ മന്ത്രിസഭാ യോഗത്തിലാണു തീരുമാനം. കേന്ദ്ര നിയമമന്ത്രി രവിശങ്കര് പ്രസാദാണ് ഇക്കാര്യം മാധ്യമങ്ങളെ അറിയിച്ചത്.\n2018ല് പാര്‍ലമെന്റ് ക്രിമിനല് നിയമം ഭേദഗതി ബില്ല് പാര്‍ലമെന്റില് അവതരിപ്പിച്ച് അനുമതി തേടിയിരുന്നു. കശ്മീരിലെ കഠ്‌വ പീഡനത്തെ തുടര്‍ന്നും ഉത്തര്‍പ്രദേശ് ഉന്നാവോയില് പെണ്‍കുട്ടി പീഡിപ്പിക്കപ്പെട്ടപ്പോഴുമുള്ള പ്രതിഷേധങ്ങള്‍ക്കൊടുവില് ഏപ്രില് 21നാണു നിയമം നിര്‍മിക്കുന്ന കാര്യം സര്‍ക്കാര് പ്രഖ്യാപിച്ചത്.\nകേന്ദ്ര ആഭ്യന്തര മന്ത്രാലയം തയ്യാറാക്കിയ ബില്ലിന് കേന്ദ്രമന്ത്രിസഭ അംഗീകാരം നല്‍കിയ കാര്യം നിയമനിര്‍മാണ മന്ത്രി രവിശങ്കര് പ്രസാദ് അറിയിച്ചു. പിഞ്ചുകുട്ടികളെ പീഡിപ്പിക്കുന്നവര്‍ക്കു കഠിനശിക്ഷ നല്‍കുന്നതാണു ബില്ല്.\n12 വയസ്സില് താഴെയുള്ള പെണ്‍കുട്ടികളെ പീഡിപ്പിക്കുന്നവര്‍ക്കു വധശിക്ഷ നല്‍കുന്നതു ബില്ലിലുണ്ടെന്നും സര്‍ക്കാര് അറിയിച്ചിട്ടുണ്ട്. നിലവില് സ്ത്രീകളെ ലൈംഗികമായി പീഡിപ്പിക്കുന്നവരുടെ ശിക്ഷാ കാലാവധി ഏഴു വര്‍ഷമാണ്. ഇതു 10 വര്‍ഷമോ, ജീവിതകാലം വരെയോ നീട്ടാമെന്നാണു പുതിയ ഭേദഗതിയില്. 16 വയസ്സില് താഴെയുള്ള പെണ്‍കുട്ടികളെ പീഡിപ്പിക്കുന്നവര്‍ക്കു ജയില്‍ശിക്ഷ 10 വര്‍ഷത്തില് നിന്ന് 20 വര്‍ഷമാക്കി ബില്ലില് ശുപാര്‍ശ ചെയ്യുന്നു. ഇത് മരണം വരെ തടവുമായി വര്‍ധിപ്പിക്കാവുന്നതാണ്.


kuwait confirmed 813 covid cases today\nഇതോടെ രോഗബാധിതരുടെ ആകെ എണ്ണം 48672 ഉം രോഗമുക്തിനേടിയവരുടെ എണ്ണം 39276 മായി ഉയർന്നു\n03 Jul, 2020 at 01:29 PM\nകുവൈത്തിൽ കഴിഞ്ഞ 24 മണിക്കൂറിനിടെ 813 പേർക്കാണ് പുതുതായി കോവിഡ് സ്ഥിരീകരിച്ചത്. 886 പേർക്ക് രോഗം ഭേദമായിട്ടുണ്ട്. ഇതോടെ രോഗബാധിതരുടെ ആകെ എണ്ണം 48672ഉം രോഗമുക്തി നേടിയവരുടെ എണ്ണം 39276 ഉം ആയി ഉയർന്നു. ഇന്ന് ഒരു മരണം മാത്രമാണ് റിപ്പോർട്ട് ചെയ്യപ്പെട്ടത്. ഇതോടെ കോവിഡ് മരണ സംഖ്യ 360 ആയി.\nപുതിയ രോഗികളിൽ 428 പേർ കുവൈത്ത് പൗരന്മാരാണ്. ഫർവാനിയ ഗവർണറേറ്റ് പരിധിയിൽ താമസിക്കുന്ന 191 പേർക്കും ഹവല്ലി ഗവർണറേറ്റ് പരിധിയിൽ താമസിക്കുന്ന 87 പേർക്കും, അഹമ്മദിയിൽ നിന്നുള്ള 302 പേർക്കും, കാപിറ്റൽ ഗവർണറേറ്റിൽ 72 പേർക്കും ജഹറയിൽ നിന്നുള്ള 161 പേർക്കും ഇന്ന് കോവിഡ് സ്ഥിരീകരിച്ചു.\nനിലവിൽ 9036 പേരാണ് ചികിത്സയിലുള്ളത്. ഇതിൽ 144 പേർ തീവ്ര പരിചരണവിഭാഗത്തിലാണ്. കഴിഞ്ഞ 24 മണിക്കൂറിനുള്ളിൽ 4149 പേരെ കോവിഡ് ടെസ്റ്റിന് വിധേയമാക്കി. രാജ്യത്ത് ഇതുവരെ 399498 കോവിഡ് ടെസ്റ്റുകൾ നടത്തിയതായും ആരോഗ്യമന്ത്രാലായം അറിയിച്ചു.


India - Otta Nottathil - 261120176\nശിശുമരണ നിരക്ക് കുത്തനെ ഉയരുന്നു\nന്യൂഡല്‍ഹി: ഇന്ത്യയില് നവജാതശിശുക്കളുടെ മരണനിരക്കു ക്രമാതീതമായി വര്‍ധിക്കുകയാണെന്നു പുതിയ പഠനങ്ങള് പറയുന്നു. രാജ്യത്തെ ഗ്രാമീണമേഖലകളില് ശിശുമരണനിരക്കു ക്രമാതീതമായി വര്‍ധിക്കുമ്പോഴും, ശ്രദ്ധേയമായ കാര്യം കേരളത്തില് ശിശുമരണ നിരക്ക് കുറയുന്നുവെന്നതാണ്.\nഗ്രാമീണ ഇന്ത്യയില് ശിശുമരണ നിരക്ക് ഭീതിജനകമാണ്. 201115 കാലയളവില് 16 ശതമാനം വര്‍ധന. ഒരു വയസില് താഴെയുള്ള കുട്ടികളുടെ മൊത്തത്തിലുള്ള മരണനിരക്ക് ഏഴു ശതമാനമായി കുറഞ്ഞിട്ടുണ്ടെങ്കിലും ഗ്രാമീണമേഖലയില് നിന്നുള്ള എണ്ണം വര്‍ധിച്ചിരിക്കുകയാണ്. നഗരങ്ങളില് കാര്യങ്ങള് വ്യത്യസ്തമാണ്. ശിശുമരണനിരക്ക് കുറഞ്ഞു. 2011നും 2015നും ഇടയില് ഒരു വയസിനു താഴെയുള്ള കുട്ടികളുടെ മരണനിരക്ക് 27 ശതമാനമായി കുറഞ്ഞു. ആരോഗ്യമേഖലയിലെ സേവനങ്ങള് ഉള്‍ഗ്രാമങ്ങളിലേക്ക് എത്തുന്നില്ലെന്നതിന്‍റെ തെളിവാണു അവിടങ്ങളിലെ ശിശുമരണനിരക്ക് വര്‍ധനവ് വ്യക്തമാക്കുന്നത്.\nഗ്രാമങ്ങളില് ഒരു വയസില് താഴെയുള്ള കുഞ്ഞുങ്ങളുടെ മരണനിരക്കാണ് വര്‍ധിച്ചിരിക്കുന്നത്. ഏതാനും വര്‍ഷങ്ങള്‍ക്കുള്ളിലാണ് ഇത്രയും വലിയ വര്‍ധനവെന്നതും ആശങ്കാജനകമാണ്. ഒരു വയസില് താഴെയുള്ള ആയിരം കുഞ്ഞുങ്ങളില് ഒരാള് വീതം മരണപ്പെടുന്നുവെന്നാണ് കണക്കുകള് പറയുന്നത്. ആരോഗ്യരംഗത്തുണ്ടായിട്ടുള്ള സൗകര്യങ്ങളാണു നഗരമേഖലകളിലെ ശിശുമരണ നിരക്കു ഗണ്യമായി കുറയാനുള്ള മുഖ്യ കാരണം. സെന്‍സസ് എടുക്കുന്നതിന്‍റെ ഭാഗമായുള്ള സാംപിള് രജിസ്ട്രേഷന് സിസ്ററം സ്ററാസ്ററിക്കല് റിപ്പോര്‍ട്ടിലാണ് ഈ കണ്ടെണ്ടണ്ടണ്ടത്തലുകള്.\nശിശുമരണ നിരക്കില് മധ്യപ്രദേശും ഉത്തര്‍പ്രദേശും രാജസ്ഥാനുമാണ് ഏറ്റവും മുന്നില് നില്‍ക്കുന്ന സംസ്ഥാനങ്ങള്. മധ്യപ്രദേശില് 70.4 ശതമാനം, ഉത്തര്‍പ്രദേശില് 69.3 ശതമാനം. ആരോഗ്യകാര്യങ്ങളില് എന്നും ഒരുപടി മുന്നില് നില്‍ക്കുന്ന സംസ്ഥാനമാണു കേരളമെന്നു പല തവണ തെളിയിച്ചിട്ടുണ്ട്. കുഞ്ഞുങ്ങളുടെ മരണനിരക്കിന്‍റെ കാര്യത്തിലും കേരളം മെച്ചപ്പെട്ട നിലയിലാണ്. ശിശുമരണനിരക്ക് കുറയ്ക്കുന്നതില് ഇന്ത്യയിലെ മറ്റെല്ലാ സംസ്ഥാനങ്ങളെയും പിന്നിലാക്കിയിരിക്കുകയാണ് കേരളം. മരണനിരക്ക് കേവലം 12.4 ശതമാനം. കേരളത്തോട് തൊട്ടടുത്തു നില്‍ക്കുന്നതു തമിഴ്നാട് 20.8. ഡല്‍ഹി അതിനു പിന്നില് 25.9.\nഎന്നാല് പെണ്‍ശിശു മരണനിരക്കില് കേരളം മുന്നിലാണെന്നു പഠനം വ്യക്തമാക്കുന്നു. ഉത്തര്‍പ്രദേശ്, ബീഹാര്, രാജസ്ഥാന്, ഹരിയാന, മധ്യപ്രദേശ് എന്നിവിടങ്ങളിലെ നഗരങ്ങളില് ശിശുമരണങ്ങളുടെ എണ്ണത്തില് വലിയ കുറവുണ്ടായിട്ടുണ്ട്. ദക്ഷിണേന്ത്യന് സംസ്ഥാനങ്ങളെ അപേക്ഷിച്ച് ഉത്തരേന്ത്യയിലാണു ശിശുമരണനിരക്ക് കൂടുതല്. ഹിമാചല് പ്രദേശില് ആണ്‍കുഞ്ഞുങ്ങളുടെ മരണനിരക്കില് വന് വര്‍ധനവാണ്. 2011ല് 37.07 ശതമാനമായിരുന്നുവെങ്കില് 2015ല് 55 ശതമാനമായി വര്‍ധിച്ചു. ഏതാനും വര്‍ഷങ്ങള്‍ക്കിടെ ഹിമാചല് പ്രദേശില് മാത്രമേ ഇത്രയേറെ വര്‍ധനവുണ്ടായിട്ടുള്ളൂ. ഒഡീഷയിലും ആസാമിലും ജമ്മു കശ്മീരിലും രാജസ്ഥാനിയും ആന്ധ്രപ്രദേശിലും ആണ്‍കുഞ്ഞുങ്ങളുടെ മരണനിരക്ക് കുറഞ്ഞിട്ടുണ്ട്.\nകേരളത്തില് 2011ല് 13.02 ശതമാനമായിരുന്ന പെണ്‍ശിശുമരണം 2015ലെത്തുമ്പോള് 14.02 ശതമാനമായി വര്‍ധിച്ചു. പെണ്‍കുഞ്ഞുങ്ങളുടെ മരണനിരക്കില് ഉത്തര്‍പ്രദേശാണു മുന്നില്. 2011 എഴുപത് ശതമാനമായിരുന്നു. അഞ്ചുവര്‍ഷം കഴിയുമ്പോള് 72.09 ശതമാനത്തിലെത്തി നില്‍ക്കുകയാണ് ആ സംസ്ഥാനം. ബീഹാറില് 39 ശതമാനമായിരുന്നതു 49 ശതമാനത്തിലെത്തി. മധ്യപ്രദേശിലും ജമ്മു കശ്മീരിലും ആസാമിലും പെണ്‍മരണനിരക്കില് കുറവുണ്ട്. അരുണാചല് പ്രദേശ്, മണിപ്പൂര്, മേഘാലയ എന്നിവിടങ്ങളിലെ കണക്കുകള് പഠനസംഘത്തിന് ലഭിച്ചില്ല.\n- dated 25 Nov 2017\nKeywords: India - Otta Nottathil - 261120176 India - Otta Nottathil - 261120176,pravasi news,malayalam news portal,malayalam news from Europe,Gulf malayalam news,American malayalam news,Canadian malayalam news,Singapore malayalam news,Australia malayalam news,Newzealand malayalam news,Malayalees News Portal,Malayali News,News for Mallus,Finance, Education, Sports, Classifieds, Current Affairs, Special & Entertainment News. Classifieds include Real Estate, Condolence, Matrimonial, Job Vacancies, Buy & Sell of products and services, Greetings. Pravasi Lokam - pravasionline.com-apravasi malayalam news portal. Malayalam Pravasi news from Europe,Gulf malayalam news,American malayalam news,Canadian malayalam news,Singapore malayalam news, Australia malayalam news,Newzealand malayalam news,Inda and other countries. Covers topics - News headlines, Finance, Education, Sports, Classifieds, Current Affairs, Special & Entertainment News. Classifieds include Real Estate, Condolence, Matrimonial, Job Vacancies, Buy & Sell of products and services, Greetings.


വരാനിരിക്കുന്ന ‘9’ ദിവസങ്ങൾ; ഉദ്വേഗവും സസ്പെൻസും നിറച്ച് ‘9’ ട്രെയിലർ; വിഡിയോ കാണാം | prithviraj | nine movie | trailer\nWednesday 09 January 2019 11:39 AM IST : By സ്വന്തം ലേഖകൻ\nവരാനിരിക്കുന്ന ‘9’ ദിവസങ്ങൾ; ഉദ്വേഗവും സസ്പെൻസും നിറച്ച് ‘9’ ട്രെയിലർ; വിഡിയോ കാണാം\nWednesday 09 January 2019 11:39 AM IST\nകാത്തിരിപ്പിനും പ്രതീക്ഷകൾക്കും വേഗമേറ്റി പൃഥ്വിാജ് ചിത്രം ‘9ന്റെ’ ട്രെയിലർ ഒടുവിൽ പ്രേക്ഷകരലിലേക്കെത്തി. ഉദ്വേഗവും ആകാംക്ഷയും സമം ചേർത്തൊരുക്കിയിരിക്കുന്ന ട്രെയിലറിന് രണ്ട് മിനിട്ടും എട്ട് സെക്കന്റുമാണ് ദൈർഘ്യം. മകനു വേണ്ടി അച്ഛൻ നടത്തുന്ന പോരാട്ടത്തിന്റെ കഥയാകും ചിത്രമെന്നാണ് ട്രെയിലർ നൽകുന്ന സൂചന.\n100 ഡേയ്സ് ഓഫ് ലവ് എന്ന ചിത്രത്തിനു ശേഷം ജെനൂസ് മുഹമ്മദ് സംവിധാനം ചെയ്യുന്ന ചിത്രമെന്ന പ്രത്യേകതയും നയനിനുണ്ട്. പൃഥ്വിരാജ് ആൽബർട്ട് എന്ന കഥാപാത്രത്തെയാണ് ചിത്രത്തിൽ അവതരിപ്പിക്കുന്നത്. സോണി പിക്ചേഴ്സ് ആദ്യമായി മലയാള ചലച്ചിത്ര നിർമ്മാണ മേഖലയിലേക്ക് കടന്നു വരുന്ന ചിത്രമാണ് നയൻ. നായകൻ സഹ-നിർമ്മാതാവ് കൂടിയാണ് എന്നതാണ് മറ്റൊരു സവിശേഷത.\nപ്രേക്ഷകർക്ക് പ്രിയപ്പെട്ട താരനിര തന്നെയുണ്ട് ചിത്രത്തിൽ. പ്രകാശ് രാജ് ആവും മറ്റൊരു മുഖ്യ കഥാപാത്രം കൈകാര്യം ചെയ്യുക. നായികമാരായി മംമ്ത മോഹൻദാസും വാമിഖ ഗബ്ബിയും ഉണ്ടാവും. ഗോദ എന്ന ചിത്രത്തിലൂടെ മലയാള സിനിമയിൽ അരങ്ങേറ്റം കുറിച്ച വാമിഖയുടെ രണ്ടാമത് മലയാള ചിത്രമാണിത്. ക്ലിന്റ് എന്ന ഒറ്റ ചിത്രത്തിലൂടെ മലയാളികൾക്ക് പ്രിയങ്കരനായി മാറിയ മാസ്റ്റർ അലോക് ആണ് ചിത്രത്തിൽ പൃഥ്വിയുടെ മകനായി എത്തുന്നത്. ഇതുവരെയും മലയാള സിനിമ പരീക്ഷിക്കാത്ത മേഖലകളിലേക്കുള്ള പ്രയാണമാവും ചിത്രമെന്ന് ട്രെയിലറിൽ നിന്നും വ്യക്തം.\nജെനൂസ് മുഹമ്മദ് തന്നെയാണ് ചിത്രത്തിന്റെ രന നിർവ്വഹിച്ചിരിക്കുന്നത്. അഭിനന്ദൻ രാമാനുജത്തിന്റെ ക്യാമറയാണ് ചിത്രത്തിന്റെ മറ്റൊരു ഹൈലൈറ്റ്. ഷാൻ റഹ്മാന്റേതാണ് സംഗീതം. ഷമീർ മുഹമ്മദ് ചിത്രത്തിന്റെ എഡിറ്റിംഗ് നിർവ്വഹിച്ചിരിക്കുന്നു.\nഎന്തായാലും രണ്ടായിരത്തി പത്തൊമ്പതിന്റെ കാത്തിരിപ്പിൽ മുൻപന്തിയിലാണ് പൃഥ്വിാജ് ചിത്രം ‘9’. ചിത്രത്തിന്റെ റിലീസ് ഫെബ്രുവരി ഏഴിനെന്നാണ് അണിയറ പ്രവർത്തകർ നൽകുന്ന വിവരം. ട്രെയിലർ കാണാം;


വിളക്കുമരങ്ങളിൽനിന്ന് നക്ഷത്രങ്ങളിലേക്ക് | Weekend | Special | Deshabhimani | Sunday Mar 22, 2020\nപ്രമോദ് പയ്യന്നൂർUpdated: Sunday Mar 22, 2020\nഷാഹിദ് നദീമിന്റെ ദാര എന്ന നാടകത്തിൽനിന്ന്\nമാർച്ച് 24 ലോക നാടകദിനം. ഈ വർഷത്തെ ലോക നാടകദിന സന്ദേശം കുറിച്ചത് വിഖ്യാത പാകിസ്ഥാനി നാടകകൃത്ത് ഷാഹിദ് നദീം. പോയ വർഷത്തെ സന്ദേശം നൽകിയത് ക്യൂബൻ നാടക സൈദ്ധാന്തികൻ കാർലോസ് സെലിഡ്രൺ. ഇരു സന്ദേശങ്ങളും ഓർമപ്പെടുത്തുന്നത്, അതിരുകളില്ലാത്ത മാനവിക തയുടെ ലോകമാണെന്ന് സാക്ഷ്യപ്പെടുത്തുകയാണ് അന്വേഷണാത്മക നാടകവേദിയിലും പ്രൊഫഷണൽ നാടകരംഗത്തും പുതുചലനങ്ങൾ സൃഷ്ടിച്ച സംവിധായകൻ പ്രമോദ് പയ്യന്നൂർ\nഅരങ്ങിന്റെ സ്ഥലകാലങ്ങളിൽ കനലും കരുത്തുമേകി അധ്വാനിച്ചവരുടെ വിയർപ്പിനും ദൃശ്യബോധങ്ങളുടെ അനശ്വരതയ്‌ക്കും മുന്നിൽ ബിഗ് സല്യൂട്ടുമായി ഒരു ലോക നാടകദിനംകൂടി വിരുന്നെത്തുന്നു. 1961ൽ ഇന്റർനാഷണൽ തിയറ്റർ ഇൻസ്റ്റിറ്റ്യൂട്ടാണ് ലോക നാടകദിനാഘോഷത്തിന് നാന്ദി കുറിച്ചത്. അന്തർദേശീയ തലത്തിലുള്ള രംഗാവതരണങ്ങൾക്കും നാടകക്കൂട്ടായ്‌മകൾക്കും പുറമെ ലോക നാടകവേദിക്കായുള്ള സന്ദേശമാണ് നാടകദിനാചരണത്തിന്റെ കേന്ദ്ര ആകർഷണം. ഐടിഐയുടെ ക്ഷണപ്രകാരം എത്തുന്ന സർഗവ്യക്തിത്വമാണ് ലോക നാടകദിന സന്ദേശം നാടക പ്രണയികൾക്കായ് കുറിക്കുന്നത്. 1961-ൽ വിയന്നയിൽ നടന്ന ഒമ്പതാമത് ഇന്റർനാഷണൽ തിയറ്റർ സമ്മേളനമാണ് ലോക നാടകദിന സന്ദേശമെന്ന ആശയം മുന്നോട്ടുവച്ചത്. 1962ൽ ഫ്രാൻസിലെ ജീൻ കോക്‌റ്റോ ആദ്യ നാടകദിന സന്ദേശം ലോകത്തിന് സമർപ്പിച്ചു.\nമുറതെറ്റാതെ തുടരുന്ന ഈ സർഗസന്ദേശം ഇക്കുറി രേഖപ്പെടുത്തുന്നത് പാകിസ്ഥാനിലെ പ്രമുഖ നാടകകൃത്തും അജോക തിയറ്ററിന്റെ ജീവനാഡിയുമായ ഷാഹിദ് നദീമാണ്.\n1947-ൽ കശ്‌മീരിലെ സോപോറിൽ അഭയാർഥി കുടുംബത്തിലാണ് നദീം പിറന്നത്. വർഗീയ ലഹളകൾ കൊടുമ്പിരികൊണ്ട വിഭജനകാലത്ത് 1948ൽ നദീമിന്റെ കുടുംബം പാകിസ്ഥാനിലേക്ക് കുടിയേറി. വിദ്യാർഥിയായിരിക്കെത്തന്നെ നാടകങ്ങൾ എഴുതി. ലണ്ടനിൽ അഭയാർഥിയായിരിക്കെ മുഴുവൻ സമയ നാടകപ്രവർത്തകനായി. പാകിസ്ഥാനിലെ തെരുവിൽ പ്രതിരോധത്തിന്റെ തീയാളുന്ന നാടകങ്ങൾ ഒരുക്കി വേദികളിൽ സജീവമായ നാടകസംഘമാണ് അജോക. ഈ നാടക കൂട്ടായ്‌മയ്‌ക്കായി ഉറുദുവിലും പഞ്ചാബിയിലും അഞ്ഞൂറിലേറെ നാടക രചിതപാഠങ്ങൾ ഷാഹിദ് നദീമിന്റെ തൂലികയിൽനിന്നും പിറന്നു. അജോകയുടെ സ്ഥാപകയും ജീവിതപങ്കാളിയുമായ മദീഹ ഗൗഹറിനും പാകിസ്ഥാൻ നാടകവേദിക്കുമുള്ള അംഗീകാരമാണ് ഈ ലോക നാടകദിന സന്ദേശ രചനയ്‌ക്കായി തെരഞ്ഞെടുത്തതിലൂടെ കൈവന്നതെന്ന് നദീം പറയുന്നു. നാടക വേദിയിലും പാകിസ്ഥാൻ ടെലിവിഷൻ രംഗത്തും ചെറുത്തുനിൽപ്പിന്റെ ഉശിരുമായി അനുസ്യൂതം പ്രവർത്തിച്ച നദീം സൈനിക ഭരണകൂടങ്ങളുടെ അനീതിക്കെതിരെ പ്രതികരിച്ചതിന് മൂന്നുവട്ടം ജയിലിലടയ്‌ക്കപ്പെട്ടിരുന്നു.\nഗ്രീക്ക് നാടക ചിന്തകനായ അരിസ്റ്റോട്ടിലിന്റെ കാവ്യശാസ്‌ത്രത്തിൽ, പവിത്രവും നിഗൂഢവുമായ മാനുഷിക ഭാവങ്ങളുടെ നേർ പ്രകടന കലയായി നാടകത്തെ വ്യാഖ്യാനിക്കുന്നുണ്ട്. വർഷാന്തരങ്ങൾക്കിപ്പുറം ഷാഹിദ് നദീം രംഗവേദിയെ പാവനമന്ദിരം എന്ന് വിശേഷിപ്പിക്കുമ്പോഴും നമ്മൾ അറിയുന്നത് നാടകവേദി മുന്നോട്ടു വയ്‌ക്കുന്ന മാനവികതയുടെ ആഴങ്ങളെയാണ്. 2019 മാർച്ച് 27 ലെ ലോക നാടകദിന സന്ദേശത്തിൽ ക്യൂബൻ നാടക സൈദ്ധാന്തികനും രചയിതാവും നാടകാധ്യാപകനുമായ പ്രൊഫ. കാർലോസ് സെലിഡ്രൺ കുറിച്ചിട്ട വാക്കുകൾ വർത്തമാന കാലത്ത് തിളങ്ങിനിൽപ്പുണ്ട്.\nസത്യാനന്തരകാലത്തെ മനുഷ്യർ ഓരോന്നിനും അതിരുകൾ തീർത്ത് അവരവരുടെ കൊച്ചു തുരുത്തുകളിൽ അഭിരമിക്കുമ്പോൾ സെലിഡ്രൻ ലോക നാടകദിന സന്ദേശം കുറിച്ചിട്ടതിങ്ങനെ. “രാജ്യങ്ങൾക്ക് അതിരുകൾ, മനുഷ്യ മനസ്സുകൾക്കും അതിരുകൾ. അത് വംശീയതയുടെയും മതത്തിന്റെയും നിറത്തിന്റെയും പേരിൽ പീഡനങ്ങൾ തീർക്കുന്നു. എന്നാൽ അരങ്ങിൽ സൃഷ്ടിക്കപ്പെടുന്ന സർഗാത്മകതയുടെ ലോകങ്ങൾക്ക് അതിരുകൾ ഇല്ല. അത് മാനവികതയുടെയും സ്‌നേഹത്തിന്റെയും സഹിഷ്‌ണുതയുടെയും ലോകങ്ങളെയാണ് പ്രകാശിപ്പിക്കുന്നത്“.\nസെലിഡ്രന്റെ അർഥഗർഭങ്ങളായ ഈ ചിന്തയെ മറ്റൊരു ദിശയിലൂടെ നോക്കിക്കാണുന്ന മാനവിക ദർശനമാണ് ഷാഹിദ് നദീമിന്റെ ഈ വർഷത്തെ ലോക നാടകദിന സന്ദേശത്തിന്റെ അകം പൊരുൾ.\nകഠിനകാലം നാടകത്തിന്റെ നല്ലകാലം\nഏഴ് പട്ടാള ഭരണാധിപത്യങ്ങൾക്ക് സാക്ഷ്യം വഹിച്ച മുസ്ലിം രാജ്യമാണ് എന്റേത്. അനേകം മതമൗലിക ലഹളകളും ഇന്ത്യയുമായുള്ള മൂന്ന് യുദ്ധങ്ങളും ഞങ്ങൾ കണ്ടു. ആയിരത്താണ്ടുകളുടെ സാംസ്‌കാരിക പൈതൃകം പങ്കിടേണ്ടുന്ന ഈ ദേശങ്ങൾ ഇന്ന് ആണവായുദ്ധത്തിന്റെ വക്കിലാണ്. കഠിനകാലങ്ങൾ നാടകത്തിന്റെ നല്ല കാലമാണെന്നൊരു ചൊല്ലുണ്ട്. വെല്ലുവിളികളെ നേരിടാൻ, വൈരുധ്യങ്ങളെ വരച്ചുകാട്ടാൻ, വ്യവസ്ഥിതികളെ മാറ്റിമറിക്കാൻ ഒക്കെയുള്ള കാലമാണ് കഠിനകാലം. വർഷങ്ങൾക്ക് മുമ്പ് ലോകപ്രശസ്‌ത നാടക സൈദ്ധാന്തികനും കവിയുമായ ബെർതോർഡ് ബ്രെഹ്ത് ‘നാടകവേദി തത്വജ്ഞാനികളുടെ മേഖലയാണെന്നും, ലോകത്തെ വ്യാഖ്യാനിക്കുന്നവരുടേതല്ല, ലോകക്രമങ്ങളെ മാറ്റി മറിക്കുന്ന തത്വജ്ഞാനികളുടെതാണ്‘ എന്ന് പറഞ്ഞതും ഇവിടെ പുനർ വായിക്കപ്പെടുന്നു.\n1980-ലെ പട്ടാള ഭരണകാലത്ത് പ്രതികരണശേഷി പണയം വയ്‌ക്കാത്ത ചെറുപ്പക്കാരാണ് ‘അജോക‘യിലൂടെ സ്വേച്‌ഛാധിപത്യത്തിനെതിരെ അരങ്ങുണർത്തിയത്. അന്ന് വിയോജിപ്പിന്റെ സാമൂഹിക രാഷ്ട്രീയ സ്വരങ്ങളാണ് അജോക് പുറപ്പെടുവിച്ചത്. മുന്നൂറ് വർഷങ്ങൾക്ക് മുൻപ് ജീവിച്ചിരുന്ന ബാബ ബുല്ലേ ഷാ എന്ന സൂഫി കവിയുടെ ദർശനങ്ങളിളൂടെയാണ് അജോക അരങ്ങിൽ, പ്രതിരോധത്തിന്റെ അഗ്നി പടർത്തിയത്. മതമൗലികവാദത്തെയും അഴിമതി നിറഞ്ഞ രാഷ്ട്രീയത്തെയും കരുത്താർന്ന അരങ്ങുഭാഷകളിലൂടെ അജോക വിറപ്പിച്ചു. ബുല്ലേ ഷാ ആയി അഭിനയിച്ച നടൻ പിന്നീട് സൂഫിയായി ജീവിക്കുകയും രണ്ട് ശ്രദ്ധേയ കാവ്യസമാഹാരങ്ങൾ രചിക്കുകയുംചെയ്‌തു. മതനിരപേക്ഷതയിൽ അടിയുറച്ച് വിശ്വസിക്കുന്ന ഷാഹിദ് നദീമിന്റെ നാടക ചിന്തകൾ പാകിസ്ഥാൻ അജോക തിയറ്ററിനെ ഇന്നും പ്രതിരോധത്തിന്റെ അടയാളമായി നിലനിർത്തുന്നു.\nനാടകവേദിയെ മുറുകെപ്പിടിച്ച് തികഞ്ഞ ദിശാബോധത്തോടെ സർഗസഞ്ചാരം നടത്തുന്ന ഷാഹിദ് നദീം എഴുതുന്നു. നാടകക്കാരായ ഞങ്ങളുടെ ദൗത്യം സാമൂഹ്യമാറ്റവും പുരോഗതിയുമാണ്.- ആ ബോധമാണ് നമ്മളെ നയിക്കുന്നത്. ഇന്ന് ദേശങ്ങളും മതങ്ങളും തമ്മിൽ ശത്രുതയോടെ പോരടിക്കുമ്പോൾ, വെറുപ്പ് പടർത്തുമ്പോൾ, ശിശുക്കൾ ഭക്ഷണമില്ലാതെ മരിക്കുന്നു. നമ്മുടെ ഭൂമി പാരിസ്ഥിതിക പ്രശ്നങ്ങളിലേക്ക് ആണ്ടുപോകുന്നു. ഈ ആസുരകാലത്ത് നിസ്സംഗതയും പ്രതീക്ഷയില്ലായ്‌മയും നമ്മൾ കൈവെടിയണം. അത്യാഗ്രഹം മാറ്റിവച്ച് ഭൂമിയുടെയും മാനവരാശിയുടെയും സമഗ്രമായ നേട്ടത്തിനായി നാടകവേദികൾ ഇനിയുമിനിയുമുയരണം. തെക്കേ ഏഷ്യയിൽ അഭിനേതാക്കൾ അരങ്ങിലേക്ക് കയറും മുന്നെ മണ്ണും വേദിയും തൊട്ട് വന്ദിക്കാറുണ്ട്. രംഗവേദിയും പ്രേക്ഷകസമൂഹവും തമ്മിലുള്ള ഭൂതവും ഭാവിയും ഒത്തുചേരുന്ന പൊക്കിൾക്കൊടി ബന്ധത്തിന്റെ പ്രതീകാത്മകമായ വീണ്ടെടുപ്പാണത്. ജനങ്ങൾക്കുവേണ്ടി നിലനിൽക്കുന്ന നാടകവേദിയുടെ സമഗ്രമായ വീണ്ടെടുപ്പിലൂടെ നിലനിർത്തേണ്ടത് പ്രതിരോധത്തിന്റെ കരുത്തും മാനവികതയുടെ നവബോധങ്ങളുമാണെന്ന് ഷാഹിദ് നദീം രേഖപ്പെടുത്തുന്നു.\nഅരങ്ങുഭാഷകളുടെ അനന്ത സാധ്യതകൾ നിർമിച്ചെടുക്കുന്ന ഷാഹിദ് നദീമെന്ന നാടക പ്രതിഭയെക്കുറിച്ച് ആദ്യമറിയുന്നത് അകാലത്തിൽ പൊലിഞ്ഞ നടൻ ഭരത് മുരളിയിൽ നിന്നാണ്. സംഗീത നാടക അക്കാദമിയുടെ അന്തർദേശീയ നാടകോത്സവത്തിൽ സൂഫി ചിന്തയുടെ ഉൾപ്പൊരുളുള്ള നദീമിന്റെ നാടകങ്ങൾ ക്ഷണിക്കണമെന്ന് അദ്ദേഹം പറഞ്ഞിരുന്നു. ജീവിതാനുഭവങ്ങളുടെ എരിതീയിൽനിന്നും ഉയിർത്ത ഷാഹിദ് നദീമെന്ന പ്രതിഭയുടെ സമഗ്ര നാടക ഗ്രന്ഥം മുരളിയേട്ടന്റെ വായനാമുറിയിൽ കരുതലോടെ സൂക്ഷിച്ചിരുന്നു.\nപ്രതിരോധത്തിന്റെ ഈ കൊറോണക്കാലത്ത് നദീമിന്റെ സന്ദേശം വായിക്കുമ്പോൾ വാക്കും വരികളും പിന്നെയും തിളങ്ങിനിൽപ്പുണ്ട്. “ഏറ്റവും കഠിന കാലമാണ് നാടകത്തിന്റെ നല്ല കാലം. കെട്ട കാലങ്ങളെ സർഗശേഷിയാൽ അതിജീവിക്കേണ്ടുന്ന നാടക പ്രവർത്തകരുടെ ഇച്ഛാശക്തിയുടെയും മാനവിക ബോധത്തിന്റെയും വെളിപാടുകളേയാണ്, അരങ്ങ് അതിജീവനത്തിന്റെതാണെന്ന തികഞ്ഞ ബോധത്തോടെ നദീം ഉള്ളുണർത്തി പറയുന്നത്.


എച്ച്ഡിഎഫ്‌സി ബാങ്ക്; 2018ലെ ഏറ്റവും മൂല്യമൂള്ള ഇന്ത്യന് ബ്രാന്‍ഡ് - FUTURE KERALA - Daily on Business Economy and Society\nഎല്‍ഐസി രണ്ടാംസ്ഥാനം സ്വന്തമാക്കി\nന്യൂഡെല്‍ഹി: ഈ വര്‍ഷത്തെ ഏറ്റവും മൂല്യമുള്ള ഇന്ത്യന് ബ്രാന്‍ഡ് എന്ന ബഹുമതി സ്വന്തമാക്ക എച്ച്ഡിഎഫ്‌സി ബാങ്ക്. കന്തര് മില്‍വാഡ് ബ്രൗണ് തങ്ങളുടെ ബ്രാന്‍ഡ് ഇസെഡ് വാര്‍ഷിക റിപ്പോര്‍ട്ടിന്റെ ഭാഗമായി തയാറാക്കിയ ഏറ്റവും മൂല്യമുള്ള 75 ഇന്ത്യന് ബ്രാന്‍ഡുകളുടെ പട്ടികയിലാണ് എച്ച്ഡിഎഫ്‌സി ബാങ്ക് ഒന്നാമതെത്തിയത്. യുകെ ആസ്ഥാനമായി പ്രവര്‍ത്തിക്കുന്ന ബഹുരാഷ്ട്ര പരസ്യ കമ്പനിയായ ഡബ്ല്യുപിപിയുടെ മാര്‍ക്കറ്റ് റിസര്‍ച്ച് വിഭാഗമാണ് കന്തര് മില്‍വാഡ് ബ്രൗണ്.\nതുടര്‍ച്ചയായി അഞ്ചാമത്തെ വര്‍ഷമാണ് എച്ച്ഡിഎഫ്‌സി ബാങ്ക് പട്ടികയില് ഒന്നാം സ്ഥാനം നിലനിര്‍ത്തുന്നത്. ബാങ്കിന്റെ ബ്രാന്‍ഡ് മൂല്യം 21 ശതമാനം വര്‍ധിച്ച് 21.7 ബില്യണ് ഡോളറിലെത്തി. ഇന്ത്യന് ബ്രാന്‍ഡുകളുടെ സാമ്പത്തിക പ്രകടനത്തിന്റെയും ഉപഭോക്താക്കള്‍ക്കിടയില് നടത്തിയ സമഗ്രമായ പഠനത്തിന്റെയും അടിസ്ഥാനത്തിലാണ് കന്തര് ബ്രാന്‍ഡുകളെ റാങ്ക് ചെയ്തിട്ടുള്ളത്. 2018ലെ ഏറ്റവും മൂല്യമുള്ള രണ്ടാമത്തെ ബ്രാന്‍ഡായി ലൈഫ് ഇന്‍ഷുറന് കോര്‍പ്പറേഷന് (എല്‍ഐസി) ആണ് തെരഞ്ഞെടുക്കപ്പെട്ടിട്ടുള്ളത്. 19.8 ബില്യണ് ഡോളറാണ് എല്‍ഐസിയുടെ ബ്രാന്‍ഡ് മൂല്യം. 15 ബില്യണ് ഡോളര് ബ്രാന്‍ഡ് മൂല്യവുമായി ഐടി സര്‍വീസസ് ഭീമന് ടിസിഎസ് പട്ടികയില് മൂന്നാം സ്ഥാനത്തുണ്ട്. 11.4 ബില്യണ് ഡോളര് ബില്യണ് ഡോളര് ബ്രാന്‍ഡ് മൂല്യം നേടിയ എയര്‍ടെല് നാലാം സ്ഥാനത്ത് ഇടം പിടിച്ചു. ഉല്‍പ്പന്നങ്ങളുടെ പ്രയോജനങ്ങളെ കുറിച്ച് ഉപഭോക്താക്കളുമായി വ്യക്തമായി ആശയംവിനിമയം നടത്തുന്നതിലൂടെ തങ്ങളിലുള്ള വിശ്വാസം ഊട്ടിഉറപ്പിക്കാന് എച്ച്ഡിഎഫ്‌സി ബാങ്കിന് സാധിച്ചിട്ടുണ്ടെന്ന് ബ്രാന്‍ഡ് ഇസെഡ് റിപ്പോര്‍ട്ട് ചൂണ്ടിക്കാട്ടി.\n2014 മുതലാണ് കന്തര് മില്‍വാഡ് ബ്രൗണ് ഇന്ത്യയിലെ ബ്രാന്‍ഡുകളെ റാങ്ക് ചെയ്തുകൊണ്ടുള്ള പട്ടിക തയാറാക്കി തുടങ്ങിയത്. 2017ല് പുറത്തിറക്കിയ പട്ടികയില് 50 ഇന്ത്യന് ബ്രാന്‍ഡുകളെയാണ് ഉള്‍പ്പെടുത്തിയിരുന്നത്. ഈ വര്‍ഷം ഇത് 75 കമ്പനികളായി വര്‍ധിപ്പിച്ചിട്ടുണ്ട്. വളര്‍ന്നുവരുന്ന ഇന്ത്യന് സമ്പദ്‌വ്യവസ്ഥയുടെയും വിപണിയുടെയും കരുത്താണ് ഇത് പ്രതിഫലിപ്പിക്കുന്നത്.\nബിസിനസ് ടു ബിസിനസ് കമ്പനികളെയും ഇത്തവണ ആദ്യമായി പട്ടികയില് ഉള്‍പ്പെടുത്തിയിട്ടുണ്ട്. സ്റ്റേറ്റ് ബാങ്ക് ഓഫ് ഇന്ത്യ, മാരുതി സുസുക്കി, കൊട്ടക് മഹിന്ദ്ര ബാങ്ക്, ഏഷ്യന് പെയ്ന്റ്‌സ്, ഐസിഐസിഐ ബാങ്ക്, ജിയോ എന്നിവയാണ് ആദ്യ പത്തില് ഇടം നേടിയ മറ്റ് ബ്രാന്‍ഡുകള്.


പരിഷ്കരിച്ച കുര്‍ബാനയുമായി കര്‍ദ്ദിനാള് മുന്നോട്ട്; ഒരു രൂപതയ്ക്കും ഇളവില്ല, നാളെ പുതിക്കിയ കുര്‍ബാന നടത്തും |\nപുതിയ ആരാധനാക്രമം നാളെ നിലവിൽ വരാനിരിക്കെയാണ് സഭാ നേതൃത്വത്തെ ആശയക്കുഴപ്പത്തിലാക്കി കൊണ്ട് എറണാകുളം അങ്കമാലി ബിഷപ്പ് സർക്കുലർ ഇറക്കിയത്.\nThiruvananthapuram, First Published Nov 27, 2021, 5:48 PM IST\nകൊച്ചി: ഏകീകരിച്ച കുർബാനയെ ചൊല്ലി സിറോ മലബാർ സഭയിൽ ഭിന്നത രൂക്ഷം. ജനാഭിമുഖ കുർബാന തുടരാൻ വത്തിക്കാൻ അനുമതി നൽകിയെന്ന് എറണാകുളം അങ്കമാലി അതിരൂപത ബിഷപ്പ്. എന്നാൽ, എറണാകുളം അങ്കമാലി അതിരൂപയ്ക്ക് ഇളവ് നൽകി കൊണ്ട് സിനഡ് തീരുമാനത്തിനെതിരെ ബിഷപ്പിറക്കിയ സർക്കുലറിനെക്കുറിച്ച് ഒന്നും അറിയില്ലെന്ന് സഭ നേതൃത്വം വ്യക്തമാക്കി. കർദിനാൾ നാളെ സഭാ ആസ്ഥാനത്ത് പരിഷ്കരിച്ച കുർബാന നടത്തുമെന്ന് നേതൃത്വം അറിയിച്ചു.\nപുതിയ ആരാധനാക്രമം നാളെ നിലവിൽ വരാനിരിക്കെയാണ് സഭാ നേതൃത്വത്തെ ആശയക്കുഴപ്പത്തിലാക്കി കൊണ്ട് എറണാകുളം അങ്കമാലി ബിഷപ്പ് സർക്കുലർ ഇറക്കിയത്. അതിരൂപതയിൽ നാളെ ജനാഭിമുഖ കുർബാന തന്നെ തുടരാൻ വത്തിക്കാൻ ഇളവ് നൽകിയെന്നും പരിഷ്കരിച്ച കുബാന നടത്തില്ലെന്നുമായിരുന്നു സർക്കുലർ. സിനഡ് തീരുമാനത്തിനെതിരായ ബിഷപ്പിന്‍റെ സർക്കുലർ സഭാ നേതൃത്വത്തെ അമ്പരിപ്പിച്ചു. തൊട്ട് പിന്നാലെ ഇങ്ങനെ ഒരു അറയിപ്പും തങ്ങൾക്കില്ലെന്നും പുതുക്കിയ കുർബാന സിറോ മലബാർ സഭയിൽ നടപ്പാക്കുമെന്നും കർദ്ദിനാളും അറയിച്ചു. ഇതോടെ പൗരസ്ത്യ തിരുസംഘം നൽകിയ കത്തിന്‍റെ പകർപ്പ് പുറത്ത് വിട്ട് ഒരു വിഭാഗം കർദിനാളിനെതിരായ മറുപടി നൽകി. മെത്രോപ്പാലിത്തൻ വികാരിക്ക് തന്നിൽ നിക്ഷ്പതമായി അധികാരം ഉപയോഗിച്ച് പുതുക്കിയ കുർബാന നടപ്പാക്കുന്നതിൽ നിന്ന് അതിരൂപതയക്ക് ഇളവ് നൽകാം എന്നാണ് പൗരസ്ത്യ തിരുസംഘം കത്തിലുള്ളത്.\nLast Updated Nov 27, 2021, 8:55 PM IST


കാര്‍ഷിക മേഖലയ്‌ക്ക് 204 കോടിയുടെ നാശനഷ്‌ടം\nSaturday, July 13, 2019 Last Updated4Min 20 Sec ago English Edition\nകൊച്ചി: കഴിഞ്ഞ മാസത്തില് ഉണ്ടായ പ്രളയത്തില് കൃഷിവകുപ്പിന് കനത്ത നാശനഷ്‌ടങ്ങളാണ് ഉണ്ടായിരിക്കുന്നത്. ഏകദേശം 204 കോടി രൂപയുടെ നഷ്‌ടമാണ് ജില്ലയിലാകമാനം കണക്കാക്കുന്നത്. വാഴ കൃഷിക്കാണ് ഏറ്റവും കൂടുതല് നഷ്‌ടം സംഭവിച്ചിരിക്കുന്നത്. കുലച്ച വാഴകള് തന്നെ 75 ലക്ഷത്തോളം നശിച്ചു.\nറബ്ബര് കൃഷിയാണ് രണ്ടാം സ്‌ഥാനത്ത്. 39,725 റബ്ബര്‍മരങ്ങള് പ്രളയത്തില് നശിച്ചു. ഇതുകൂടാതെ ജാതി, തെങ്ങ്, കവുങ്ങ്, പച്ചക്കറികള്, മരച്ചീനി, കുരുമുളക്, എന്നിവയ്‌ക്കാണ് വ്യാപകമായ നാശനഷ്‌ടങ്ങള് സംഭവിച്ചിട്ടുള്ളത്. 6481 ഹെക്‌ടറിലെ കൃഷിയാണ് വെള്ളപ്പൊക്കത്തില് കുതിര്‍ന്നത്. ഇതുകൂടാതെ 13500 ഹെക്‌ടര് നെല്‍കൃഷിയും നശിച്ചു.\nനെടുമ്പാശേരി, കോതമംഗലം, മൂവാറ്റുപുഴ, അങ്കമാലി, പറവൂര്, പിറവം മേഖലകളിലാണ് കൃഷിനാശം കൂടുതലായി സംഭവിച്ചിരിക്കുന്നത്. വിളകള്‍ക്കു പുറമേ വിവിധ കൃഷിഭവനുകളിലെ വിലപിടിപ്പുള്ള രേഖകള്, ഇലക്‌ട്രോണിക്‌സ് ഉപകരണങ്ങള്, കമ്പ്യൂട്ടറുകള് എന്നിവയ്‌ക്കും കേടുപാടുകള് സംഭവിച്ചിട്ടുണ്ട്. ഇതുകൂടാതെ ജില്ലയിലെ നാല് ഫാമുകളിലും വലിയതോതിലുള്ള നാശനഷ്‌ടങ്ങള് ഉണ്ടായി.\nവൈറ്റിലയിലെ തെങ്ങ് നഴ്‌സറിയില് 1,94,900 രൂപയുടെ നടീല്‍വസ്‌തുക്കള് നശിച്ചു. നേര്യമംഗലത്തെ ജില്ലാ കൃഷിത്തോട്ടത്തില് നടീല്‍വസ്‌തുക്കള്, കുളം, ഇന്‍ഫ്രാസ്‌ട്രക്‌ചര്, ജലസേചന പദ്ധതികള്, പെരിയാറിന്റെ സംരക്ഷണ ഭിത്തി, കാര്‍ഷിക യന്ത്രോപകരണങ്ങള്, എന്നിവ നശിച്ചത് മൂലം മൂന്ന് കോടിയിലേറെ രൂപയുടെ നാശനഷ്‌ടങ്ങള് റിപ്പോര്‍ട്ട് ചെയ്‌തിട്ടുണ്ട്. ആലുവയിലെ ഫാമില് കാര്‍ഷിക യന്ത്രോപകരണങ്ങള്, ബോട്ട് എഞ്ചിന്, വളര്‍ത്തുമൃഗങ്ങള്, ഇലക്‌ട്രോണിക്‌സ് ഉപകരണങ്ങള് എന്നിവ നശിച്ചു.\nവിവിധ കാര്‍ഷിക വിളകളുടെ നഷ്‌ടപരിഹാരത്തിന് കര്‍ഷകര് കൃഷിഭവന് മുഖേനയാണ് അപേക്ഷകള് നല്‍കേണ്ടത്. എല്ലാ കൃഷി ഭവനുകളിലും അപേക്ഷകള് സ്വീകരിക്കും.\nപൂരിപ്പിച്ച അപേക്ഷകള് ലഭിച്ചാലുടന് കൃഷി ഓഫീസറും മറ്റ് ഉദ്യോഗസ്‌ഥരും നാശനഷ്‌ടം സംഭവിച്ച സ്‌ഥലത്തെത്തി പരിശോധന നടത്തുകയും റിപ്പോര്‍ട്ട് സമര്‍പ്പിക്കുകയും ചെയ്യും. ഇതിന്റെ അടിസ്‌ഥാനത്തിലാണ് നഷ്‌ടപരിഹാരം അനുവദിക്കുന്നതെന്നും കൃഷി ഡെപ്യൂട്ടി ഡയറക്‌ടര് സജി വര്‍ഗീസ് പറഞ്ഞു.\nകുലച്ച വാഴയ്‌ക്ക് 100 രൂപയും കുലയ്‌ക്കാത്തതിന് 75 രൂപയും എന്ന നിരക്കിലാണ് നഷ്‌ടപരിഹാരം ലഭിക്കുന്നത്. കായ്‌ച തെങ്ങൊന്നിന് 700 രൂപയും കായ് കാത്തതിന് 350 രൂപയുമാണ് നല്‍കുന്നത്. വിള ഇന്‍ഷൂറന്‍സ് എടുത്തവരാണെങ്കില് 300 രൂപ വരെ നഷ്‌ടപരിഹാരം ലഭിക്കും. ഇന്‍ഷൂറന്‍സ് ഉള്ള ആളുകള്‍ക്ക് മാത്രം നഷ്‌ടപരിഹാരം നല്‍കണമെന്ന് നിയമം ഉണ്ടെങ്കിലും ഓഗസ്‌റ്റില് ഉണ്ടായ പ്രത്യേക സ്‌ഥിതി പരിഗണിച്ച് എല്ലാവര്‍ക്കും നഷ്‌ടപരിഹാരം നല്‍കുമെന്നും അദ്ദേഹം പറഞ്ഞു.\nസെപ്‌റ്റംബര് 15 ആണ് അപേക്ഷകള് സ്വീകരിക്കുന്ന അവസാന തീയതി. 30നകം തന്നെ നഷ്‌ടപരിഹാരം കൊടുത്ത് തീര്‍ക്കണമെന്നാണ് ഉദ്ദേശിക്കുന്നതെന്നും അദ്ദേഹം കൂട്ടിച്ചേര്‍ത്തു.\nഎണ്‍പത്താറായിരത്തോളം കര്‍ഷകരെയാണ് പ്രളയക്കെടുതികള് ബാധിച്ചിരിക്കുന്നത്. 7.8 കോടി രൂപയാണ് നഷ്‌ടപരിഹാരം നല്‍കുന്നതിനായി അനുവദിച്ചിരിക്കുന്നത്.\nഇതില് 4.15 കോടി കൃഷി അസിസ്‌റ്റന്റ് ഡയറക്‌ടര്‍മാര്‍ക്ക് കൈമാറിയിട്ടുണ്ട്.


നമ്മുടെ ഇതിഹാസകൃതികളായ "രാമായണം’, "മഹാഭാരതം’ തുടങ്ങിയവയിലെ യുദ്ധങ്ങളും അക്രമങ്ങളും തന്റെ വാദമുഖം സമർപ്പിക്കാൻ യെച്ചൂരി പരാമർശിച്ചിരുന്നു. എന്നാൽ, രാമായണത്തെയും മഹാഭാരതത്തെയും മറ്റ് ഇതിഹാസകൃതികളെയും അപമാനിച്ചെന്നും ഹിന്ദുക്കളുടെ മതവികാരം വ്രണപ്പെടുത്തിയെന്നുമായി രാംദേവിന്റെ ആക്ഷേപം. ഇത് യുക്തിരഹിതമാണ്. ബിജെപിയെ തെരഞ്ഞെടുപ്പിന് സഹായിക്കാനുള്ള ആശയപരിസരം സൃഷ്ടിക്കാൻ ലക്ഷ്യമിട്ടാണ് ഇത് ചെയ്തത്. പ്രതിവർഷം ആയിരംകോടിയിലധികം രൂപ വരുമാനമുള്ള സ്വാമി സിപിഐ എം ജനറൽ സെക്രട്ടറിക്കെതിരെ പൊലീസിനെ സമീപിച്ചത് മോഡിക്കും കൂട്ടർക്കും വോട്ട് പിടിക്കുന്നതിനുവേണ്ടിയാണ്. സ്വാമിയുടെ പരാതിയിൽ ഉത്തരാഖണ്ഡിലെ ബിജെപി സർക്കാരിന്റെ പൊലീസ് എഫ്ഐആറിട്ട് യെച്ചൂരിക്കെതിരെ കേസ് ചുമത്തിയിരിക്കുകയാണ്. ഇത്തരം കേസുകൾകൊണ്ട് വർഗീയ ശക്തികൾക്കെതിരായ കമ്യൂണിസ്റ്റുകാരുടെ അചഞ്ചലമായ പോരാട്ടത്തെ തളർത്താനാകില്ല.\nബാബാ രാംദേവ് ഒരു പഞ്ചനക്ഷത്ര യോഗാ ഗുരുവാണ്. കള്ളപ്പണ സാമ്രാജ്യത്തിന് മുകളിലിരുന്ന് ഇദ്ദേഹം, രണ്ടാം യുപിഎ സർക്കാരിന്റെ കാലത്ത് കള്ളപ്പണവിരുദ്ധ "നിരാഹാര നാടകം’ ഡൽഹിയിൽ നടത്തിയിരുന്നു. യോഗാഭ്യാസത്തിന് പുറമെ ആയുർവേദ മരുന്നു വിൽപ്പനയും ഉണ്ട്. "പതഞ്ജലി’ ഉൽപ്പന്നങ്ങളുടെ കച്ചവടം ചെറുതല്ല. ആയുർവേദമരുന്നിൽ മൃഗക്കൊഴുപ്പുണ്ടെന്ന ആക്ഷേപം ശക്തമായപ്പോൾ അതേപ്പറ്റി തെളിവുകൾ ശേഖരിച്ച് സിപിഐ എം പൊളിറ്റ് ബ്യൂറോ അംഗം ബൃന്ദ കാരാട്ട് പരസ്യമായി രംഗത്ത് വന്നിരുന്നു. അപ്പോൾ, ഡൽഹിയിലെ സിപിഐ എം ആസ്ഥാനമായ എ കെ ജി ഭവൻ ആക്രമിച്ചുകൊണ്ടായിരുന്നു വിവാദസ്വാമിയുടെ അനുയായികളും സംഘപരിവാറും പ്രതികരിച്ചത്. രാജ്യത്തിനകത്തും പുറത്തും സ്ഥലം വാങ്ങിക്കൂട്ടുകയും സ്കോട്ട്ലൻഡിൽ ഒരു ദ്വീപ് തന്നെ സ്വന്തമാക്കുകയും ചെയ്തതായി മാധ്യമങ്ങൾ റിപ്പോർട്ട് ചെയ്തിട്ടുണ്ട്. കള്ളപ്പണസാമ്രാജ്യം പടുത്തുയർത്താൻ ബാബാ രാംദേവിന് വിവിധ സംസ്ഥാനങ്ങളിലെ ബിജെപി ഭരണം തുണയായി. കഴിഞ്ഞ അഞ്ചുവർഷം മോഡിഭരണം കാണിച്ച വഴിവിട്ട പിന്തുണയ്ക്കുള്ള നന്ദിയായിട്ടാകണം യെച്ചൂരിക്കെതിരെ പൊലീസ് കേസിന് പുറപ്പെട്ടത്. കേസിനെ കേസിന്റെ വഴിയിലൂടെ യെച്ചൂരിയും സിപിഐ എമ്മും നേരിടും. മതനിരപേക്ഷ ആശയത്തെ ക്രിമിനൽ കേസിലൂടെ നിശ്ശബ്ദമാക്കാൻ കഴിയില്ല.\nകേസിന് ആധാരമായി ഉന്നയിച്ച കാവി സ്വാമിയുടെ വാദമുഖങ്ങൾ അപകടകരമാണ്. രാമായണം, മഹാഭാരതം, ഹിന്ദു എന്നിവയെ കൂട്ടുപിടിച്ചാണ് യെച്ചൂരിക്കെതിരെ പടപ്പുറപ്പാട്. രാമായണത്തിന്റെയും ഭാഗവതാദി പുരാണങ്ങളുടെയും ബ്രഹ്മസൂത്രാദി വേദാന്തകൃതികളുടെയും രചനാകാലത്ത് ഹിന്ദുമതമെന്ന പേര് ഉണ്ടായിരുന്നോ എന്ന് വ്യക്തമാക്കാൻ വിവാദസ്വാമിക്കോ സംഘപരിവാറിനോ കഴിയുമോ? ഹിന്ദു എന്ന പദം ആദ്യം ഉപയോഗിച്ചത് വിദേശികളാണല്ലോ. ഇന്ത്യയുടെ ഇതിഹാസകൃതിയായി കണക്കാക്കുന്ന മഹാഭാരതത്തിലും ആദ്യകാവ്യമായ രാമായണത്തിലും വേദങ്ങളിലും വേദാന്തഗ്രന്ഥങ്ങളിലും ഉപനിഷത്തുകളിലും "ഹിന്ദു’ എന്ന പദം കാണാനാകില്ല. നാം ഹിന്ദുക്കളാണെന്നും നമ്മുടെ മതം ഹിന്ദുമതമാണെന്നും വാത്മീകിയും വേദവ്യാസനും പറഞ്ഞിട്ടില്ല. ഋഷിമാരും ഉപനിഷത്താചാര്യന്മാരും പറഞ്ഞിട്ടില്ല. എന്തിന് എഡി 8–ാം നൂറ്റാണ്ടിൽ ജീവിച്ച ശങ്കരാചാര്യരോ എഡി 10–ാം നൂറ്റാണ്ടിൽ ജീവിച്ച രാമാനുജാചാര്യരോ ഹിന്ദുമതത്തെപ്പറ്റി ഉച്ചരിച്ചിട്ടില്ല.\nഹിന്ദുത്വമെന്ന പുതിയ മുദ്രാവാക്യമുയർത്തിയത് ആർഎസ്എസ് ആണ്. ഇത് മതപരവും രാഷ്ട്രീയവുമായ മിശ്രസങ്കൽപ്പമാണ്. അക്രമാസക്തമായിട്ടാണെങ്കിലും ഇന്ത്യയെ ഹിന്ദുരാജ്യമാക്കണമെന്ന് ആവശ്യപ്പെടുന്നു. അന്യമതക്കാരുടെ ദേശസ്നേഹത്തെയും സംസ്കാരത്തെയും ചോദ്യംചെയ്യുന്നു. ഇപ്രകാരം ആർഎസ്എസിന്റെ "ഹിന്ദു’ സങ്കൽപ്പം ഒരു വർഗീയ രാഷ്ട്രീയ ആശയമാണ്. ഈ പശ്ചാത്തലത്തിൽ വേണം രാമായണത്തെയും മഹാഭാരതത്തെയും കൂട്ടുപിടിച്ച് ഹിന്ദുവിനെ അപകടത്തിൽനിന്ന് രക്ഷിക്കാനുള്ള അവകാശവാദം ഉന്നയിച്ചുള്ള കാവിസ്വാമിയുടെ പുറപ്പാടിനെ വിലയിരുത്തേണ്ടത്.\nനമ്മുടെ ഇതിഹാസകൃതികളിൽ യുദ്ധവും തമ്മിൽപ്പോരും ചോരപ്പുഴയും ഉണ്ടെന്ന് യെച്ചൂരി പറഞ്ഞത് യാഥാർഥ്യമാണെന്നിരിക്കെ, ഇക്കാര്യത്തിൽ സംഘപരിവാറിനുവേണ്ടി പൊലീസിനെക്കൊണ്ട് കേസ് എടുപ്പിച്ചതുകൊണ്ട് ചരിത്രം തലകുത്തിവീഴില്ല. രാമന്റെയും രാവണന്റെയും കുടുംബങ്ങൾതമ്മിലുള്ള രക്തരൂഷിതമായ ഏറ്റുമുട്ടലാണല്ലോ രാമായണം. അതുപോലെ പാണ്ഡവരും കൗരവരും തമ്മിലുള്ള ചോരക്കളി നിറഞ്ഞതല്ലേ മഹാഭാരതം. ഇനി ഭഗവത്ഗീതയുടെ കാര്യമെടുത്താലോ. 80,000 ശ്ലോകങ്ങളുള്ള മഹാഭാരതത്തിന്റെ ഭാഗമാണല്ലോ ഭഗവാന്റെ പാട്ടായ ഭഗവത്ഗീത. പതിനെട്ട് അധ്യായങ്ങളിലായി എഴുനൂറിൽപ്പരം ശ്ലോകങ്ങളുണ്ട് ഗീതയിൽ. യുദ്ധഭൂമിയിൽ ബന്ധുമിത്രാദികളെ കണ്ടപ്പോൾ മനസ്സുപതറിയ അർജുനന് ശ്രീകൃഷ്ണൻ യുദ്ധവീറ് പകരുന്ന കർമോപദേശമാണ് ഗീത. ശ്രീകൃഷ്ണന്റെ ഉപദേശവും അതിനോടുള്ള അർജുനന്റെ പ്രതികരണവുമടങ്ങുന്ന സംവാദമാണ് ആ കൃതി. താടകവധം, ശൂർപ്പണഖയുടെ മുലയരിയൽ, ബാലിവധം തുടങ്ങി സീതാപരിത്യാഗം വരെയുള്ളവ ഹിംസയും അക്രമവുമാണല്ലോ. ഭീഷ്മരെയും ദ്രോണരെയും കർണനെയും ശല്യരെയും\nനമ്മുടെ ഇതിഹാസകൃതികളിൽ യുദ്ധവും തമ്മിൽപ്പോരും ചോരപ്പുഴയും ഉണ്ടെന്ന് യെച്ചൂരി പറഞ്ഞത് യാഥാർഥ്യമാണെന്നിരിക്കെ, ഇക്കാര്യത്തിൽ സംഘപരിവാറിനുവേണ്ടി പൊലീസിനെക്കൊണ്ട് കേസ് എടുപ്പിച്ചതുകൊണ്ട് ചരിത്രം തലകുത്തിവീഴില്ല. രാമന്റെയും രാവണന്റെയും കുടുംബങ്ങൾതമ്മിലുള്ള രക്തരൂഷിതമായ ഏറ്റുമുട്ടലാണല്ലോ രാമായണം. അതുപോലെ പാണ്ഡവരും കൗരവരും തമ്മിലുള്ള ചോരക്കളി നിറഞ്ഞതല്ലേ മഹാഭാരതം. ഇനി ഭഗവത്ഗീതയുടെ കാര്യമെടുത്താലോ. 80,000 ശ്ലോകങ്ങളുള്ള മഹാഭാരതത്തിന്റെ ഭാഗമാണല്ലോ ഭഗവാന്റെ പാട്ടായ ഭഗവത്ഗീത. പതിനെട്ട് അധ്യായങ്ങളിലായി എഴുനൂറിൽപ്പരം ശ്ലോകങ്ങളുണ്ട് ഗീതയിൽ. യുദ്ധഭൂമിയിൽ ബന്ധുമിത്രാദികളെ കണ്ടപ്പോൾ മനസ്സുപതറിയ അർജുനന് ശ്രീകൃഷ്ണൻ യുദ്ധവീറ് പകരുന്ന കർമോപദേശമാണ് ഗീത. ശ്രീകൃഷ്ണന്റെ ഉപദേശവും അതിനോടുള്ള അർജുനന്റെ പ്രതികരണവുമടങ്ങുന്ന സംവാദമാണ് ആ കൃതി. താടകവധം, ശൂർപ്പണഖയുടെ മുലയരിയൽ, ബാലിവധം തുടങ്ങി സീതാപരിത്യാഗം വരെയുള്ളവ ഹിംസയും അക്രമവുമാണല്ലോ. ഭീഷ്മരെയും ദ്രോണരെയും കർണനെയും ശല്യരെയും പാണ്ഡവർ വീഴ്ത്തുന്നതിൽ ശ്രീകൃഷ്ണൻ ഒരുക്കിക്കൊടുത്ത ചതിയുടെ പങ്കും ചെറുതല്ലല്ലോ. ഇതേപ്പറ്റിയെല്ലാം ചരിത്രപണ്ഡിതരും സാഹിത്യകാരന്മാരും എത്രയെത്ര വിമർശനാത്മകമായ കൃതികൾ രചിച്ചിട്ടുണ്ട്. ഇതൊന്നും മനസ്സിലാക്കാത്ത പൊട്ടക്കിണറ്റിലെ തവളയാണോ "പതഞ്ജലി സ്വാമി’.


പ്രമേഹം മൂലമുള്ള കാഴ്ചകുറവ് — Vikaspedia\nസങ്കീര്‍ണതകള് വിവിധ ഘട്ടങ്ങളിലൂടെ\nകണ്ണിന് ഗുണകരമായ ഭക്ഷണങ്ങള്\nഒൗഷധത്തോടൊപ്പം ആഹാരനിയന്ത്രണം, വ്യായാമം ഇവയിലൂടെ കര്‍ശനമായി പ്രമേഹം നിയന്ത്രിച്ചവരില് പ്രമേഹം ബാധിച്ച് 10 ^ 20 വര്‍ഷങ്ങള് കഴിഞ്ഞാലും റെറ്റിനോപ്പതി ഉണ്ടാകാറില്ല. എന്നാല് വൈകി പ്രമേഹം കണ്ടത്തെിയവരും ദീര്‍ഘകാലമായി അനിയന്ത്രിതമായി പ്രമേഹം നീണ്ടുനില്‍ക്കുന്നവരിലും സങ്കീര്‍ണമായി കാഴ്ച പ്രശ്നങ്ങള് കാണാറുണ്ട്. പ്രമേഹപരിശോധനക്കൊപ്പം നേത്രപരിശോധനയും ചെയ്യുന്നത് സങ്കീര്‍ണതകളെ ഗുരുതരമാകാതെ തടയും.\nആദ്യഘട്ടത്തില് രക്തലോമികകളില് നേരിയ കുമിളകള് പോലെ നീര്‍വീക്കമുണ്ടാകുന്നു. ചെറിയ രക്തക്കുഴലുകള് ദുര്‍ബലമായി വീര്‍ക്കുന്നതാണിവ. യഥാ സമയം കണ്ടത്തൊനും ചികിത്സിക്കാനുമായാല് കാഴ്ചയെ കാര്യമായി ബാധിക്കാതിരിക്കും.\nആദ്യഘട്ടം ഫലപ്രദമായി നിയന്ത്രിക്കാനകാത്തവരില് രോഗം ക്രമേണ അടുത്ത ഘട്ടത്തിലേക്ക് നീങ്ങും. രക്തലോമികകളില് പലയിടത്തും തടസ്സങ്ങള് ഉണ്ടാകുന്നതോടൊപ്പം ചില ലോമികകളില് നിന്ന് കൊഴുപ്പ് ഘടകങ്ങള് പുറത്തുവരികയും ചെയ്യുന്നത് ഈ ഘട്ടത്തിലാണ്.\nഗുരുതരമായ മൂന്നാം ഘട്ടം\nറെറ്റിനയിലേക്ക് രക്തം എത്തിക്കുന്ന രക്തക്കുഴലുകളില് വ്യാപകമായി തടസ്സമുണ്ടാകുന്ന അവസ്ഥയിലാണ് പ്രമേഹരോഗിയിലെ നേത്രരോഗങ്ങള് ഗുരുതരമാകുന്നത്. വേണ്ടത്ര രക്തം ലഭിക്കാത്തതിനാല് റെറ്റിനയുടെ പ്രവര്‍ത്തനം മന്ദീഭവിക്കുകയും കാഴ്ച തകരാറിലാകുകയും ചെയ്യും. ഒപ്പം വളരെ ദുര്‍ബലവും എളുപ്പം നശിച്ചുപോകുന്നതുമായ പുതിയ നിരവധി രക്തക്കുഴലുകള് പൊട്ടിമുളക്കുന്നു. ഇത്തരം മാറ്റങ്ങള് റെറ്റിനയുടെ സ്ഥാനചലനത്തിന് ഇടയാക്കാറുണ്ട്.\nനാലാം ഘട്ടമാകുന്നതോടെ റെറ്റിനയിലൂണ്ടാകുന്ന ദുര്‍ബലമായ പുതിയ രക്തക്കുഴലുകള് പൊട്ടി രക്തം കണ്ണിനുള്ളിലേക്ക് കിനിഞ്ഞിറങ്ങുന്നു. തുടര്‍ന്ന് റെറ്റിനയില് ഏറ്റവും മികച്ച കാഴ്ചാനുഭവം നല്‍കുന്ന ഭാഗങ്ങളിലും കേടുപാടുകള് സംഭവിക്കുന്നു. അത്യന്തം ഗുരുതരമായ ഈ അവസ്ഥയില് കാഴ്ച ഭാഗികമായി നഷ്ടമാകും.\nചികിത്സയുടെ വിജയം എത്രയും നേരത്തെ രോഗം കണ്ടത്തെുന്നു എന്നതുമായി ഏറെ ബന്ധമുണ്ട്. പ്രമേഹ പരിശോധനക്കൊപ്പം നേത്രപരിശോധനയും മുടങ്ങാതെ നടത്തി രോഗത്തിന്‍െറ വരവ് തടയാനാകും. ഒൗഷധങ്ങള്‍ക്കൊപ്പം അഞ്ജനം, ആശ്ച്യോതനം, നേത്രസേകം തുടങ്ങിയ വിശേഷ ചികിത്സകള് ആയുര്‍വേദം നല്‍കുന്നു. തലയില് ധാര, തളം, ശിരോവസ്തി ഇവ ഡയബറ്റിക് റെറ്റിനോപ്പതിയുമായി ബന്ധപ്പെട്ട രക്തസ്രാവത്തെ ഫലപ്രദമായി നിയന്ത്രിക്കും. മരമഞ്ഞള്, മഞ്ഞള്, കൂവളം, തുളസി, ഞാവല്, മുരിങ്ങ, നെല്ലിക്ക, മാന്തളിര്, ഇലിപ്പ, താന്നിക്ക, കരിങ്കൂവളം, പാച്ചോറ്റി, രാമച്ചം, തേറ്റാമ്പരല്, അടപതിയന്, മുന്തിരി ഇവ കണ്ണിന് ഗുണകരമായ ഒൗഷധങ്ങളില് ചിലതാണ്.\nപ്രമേഹ നിയന്ത്രണത്തിന് വ്യായാമം അനിവാര്യമാണ്. എന്നാല് ഡയബറ്റിക് റെറ്റിനോപ്പതി ബാധിച്ചിട്ടുള്ളവര് ഡോക്ടറുടെ നിര്‍ദേശാനുസരണം മാത്രമേ വ്യായാമം ചെയ്യാവൂ. പ്രത്യേകിച്ച് കണ്ണിന് സമ്മര്‍ദമുണ്ടാകുന്ന തരത്തിലുള്ള വ്യായാമങ്ങള് ഒഴിവാക്കണം. റെറ്റിനക്ക് സ്ഥാന ഭ്രംശം വരാതിരിക്കാന് വേണ്ടിയാണിത്.\nപച്ച നിറമുള്ള ഇലക്കറികള്, പച്ചപ്പയര്, ബീന്‍സ്, വേവിക്കാത്ത കാരറ്റ്, കൊഴുപ്പ് കുറഞ്ഞ പാല് വിഭവങ്ങള്, മുട്ട, ഓറഞ്ച്, മുന്തിരി, തക്കാളി, കുരുമുളക് ഇവ കണ്ണിന് ഗുണം ചെയ്യും. ഇലകളില് അടപതിയനിലയും മുരിങ്ങയിലയും പ്രമേഹരോഗിക്ക് നല്ല ഫലം തരും.\nപ്രമേഹം വൃക്കകളെയും കണ്ണുകളെയും ഒരുപോലെയാണ് ബാധിക്കുക. വൃക്കകളിലെയും കണ്ണുകളിലെയും നേര്‍ത്ത രക്തക്കുഴലുകള്‍ക്ക് ഒരേ സ്വഭാവമുള്ളതുകൊണ്ടാണിത്. വൃക്കരോഗം ബാധിക്കുന്നവരില് രക്തസമ്മര്‍ദം കൂടുന്നത് നേത്രരോഗത്തെ ഗുരുതരമാക്കാറുണ്ട്. അതിനാല് പ്രമേഹത്തോടൊപ്പം രക്തസമ്മര്‍ദവും കൊളസ്ട്രോളും നിയന്ത്രണത്തിലാക്കണം.\nതിമിരം ഒരു മറയായിരിക്കുമ്പോള് റെറ്റിനോപ്പതിയുടെ അപകട സാധ്യതകള് തിരിച്ചറിയപ്പെടാതെ പോകാറുണ്ട്. ഇതും കരുതിയിരിക്കേണ്ടതാണ്.